Tema: Ugljen-dioksid, CO2\n30-01-19, 13:23 #1\nSvi znamo za korist od upotrebe CO2 u plastenicima, ali je to, meni barem, uvek zvučalo kao naučna fantastika, tj. kao jedna od poslednjih u nizu mera agrotehnike do koje bi, možda, jednog dana, valjalo doći.\nKažem, možda, zato što sam sumnjičav prema premodernim i prekomplikovanim sistemima proizvodnje. Sumnjam, pre svega, zbog ne poverenja u ljude koji prodaju opremu za takve tehnologije, kao i zbog odnosa cena proizvoda, između našeg i tržišta zemalja iz kojih takvce tehnologije najčešće dolaze (a tu su i subvencije).\nMeđutim, kada sam čuo profesora Ilina koji nekoliko puta pomilje nisku cenu obogaćivanja plastenika ugljen-dioksidom, zainteresovalo me koliko bi to "jeftino" moglo biti ??\nSledeći korisnici su se zahvalili korisniku žarkovac na ovoj poruci:\n31-01-19, 18:10 #2\nZahvaljeno 41 puta na 19 poruka\nDa, gledao sam prosle godine neke oglede na salatma gde se upumpavao co2 i navodno najbolje dejstvo i isplativost ima bas na salatama.\nVecini ljudi je ovakva tehnologija kilometrima daleko, posto imamo 101 problem da prodjmo do co2..\nprofa Ilin naravno u svom stilu ima pompezno objasnjenje...eto teme za savetovanje u Februaru.\n01-02-19, 08:05 #3\nZahvaljeno 191 puta na 83 poruka\nPratim tu temu duže vremena,u puno publikacijama smo pročitali da se to odnosi najviše za zimu već i zbog svih uvjeta za dodavanje CO2


Beta 24. novembra 2015. 13:45\nMinistarstvo gradjevinarstva, saobraćaja i infrastrukture završilo je predlog svog budžeta i prosledilo ga Ministarstvu finansija, izjavila je danas resorna ministarka Zorana Mihajlović i navela da će dogodine biti više novca za kapitalne investicije.\n„Budžet smo odavno napravili i poslali Ministarstvu finansija i sad radimo odredjeno uskladjivanje. Budući da u našem ministarstvu ima najviše kapitalnih investicija, one su pokrenute u toku 2015. godine i biće potrošen sav novac za te namene“, rekla je Mihajlović.\nOna je novinarima u Vladi Srbije nakon potpisivanja Deklaracije o rodnom budžetiranju u lokalnim samoupravama, rekla da nijedan dinar namenjen kapitalnim investicijama neće ostati neutrošen, odnosno vraćen u budžet.\n„Sada se taj deo budžeta koji se tiče kapitalnih investicija, povećava“, rekla je Mihajlović.\nPrema najavama iz Vlade Srbije, ministarstva bi do kraja ove nedelje trebalo da se izjasne o radnoj verziji nacrta budžeta za 2016. godinu.


Inovativna i jednostavna bankarska rešenja Direktne Banke - Glas Podrinja\nIntervju Ana Kresoja OkanoviĆ Direktorka poslovnice Šabac\nInovativna i jednostavna bankarska rešenja Direktne Banke\nDirektna Banka a.d. Kragujevac je univerzalna, stabilna i domaća finansijska institucija nastala spajanjem KBM i Findomestic BNP Paribas banke, koje imaju dugogodišnju tradiciju uspešnog bankarskog poslovanja. Svoju konkurentnu poziciju na bankarskom tržištu, nedavno je učvrstila i kupovinom Piraeus banke a.d. Beograd. Sa prednostima ponude Direktne Banke, ciljevima i budućim planovima, čitaoce Glasa Podrinja upoznaće Ana Kresoja Okanović, Direktorka poslovnice Šabac.\nIz svog bankarskog iskustva i sa odgovornosti pozicije na kojoj se nalazite, kako ocenjujete poslovanje Direktne Banke u Šapcu?\n-Direktna Banka je prošle godine postigla dobre poslovne rezultate, kada je kupila i Findomestic banku a.d. Beograd i zabeležila dobit od 1,9 milijardi dinara. Dobit prvog kvartala banke 2018. godine u iznosu od 118 miliona dinara, je pokazatelj da se pozitivni trend poslovanja nastavlja. Ovi podaci nam omogućavaju da razvijamo našu poslovnu mrežu i približimo njene prednosti što većem broju građana i privrednika u Srbiji. Kada je u pitanju poslovanje u Šapcu, naša ekspozitura prošle godine je u okviru mreže poslovnica Direktne Banke na osnovu ostvarenih rezultata zasluženo ponela titulu najuspešnije ekspoziture, a ove godine je nagrađena i za najbolju ekspozituru tokom kampanje gotovinskih kredita. Ovo još jednom pokazuje da su nas mnogi sugrađani prepoznali kao partnera i ukazali nam poverenje.\nŠta je to što ekspozitura u Šapcu nudi kao posebne pogodnosti?\n-Direktna Banka svim svojim klijentima nudi sigurnost i profesionalni pristup. Fokusirani smo na lokalnu zajednicu i domaću ekonomiju, a kroz nove proizvode i usluge nudimo inovativna i jednostavna bankarska rešenja, u cilju zadovoljenja potreba naših korisnika.\nDirektna Banka nedavno je potpisala Ugovor o poslovnoj saradnji sa Savezom samostalnih sindikata, tako da zaposleni u javnom sektoru od sada mogu aplicirati za gotovinske kredite po veoma povoljnim uslovima, kao i za dozvoljena prekoračenja po tekućem računu.\nNa koji način se Direktna Banka prilagođava promenama na bankarskom tržištu?\n-Direktna Banka kroz nove proizvode i usluge nudi kreativna i inovativna rešenja, u cilju zadovoljenja potreba građana. Bankarski sektor u Srbiji prati svetska kretanja kad su u pitanju usluge, a sa druge strane - naše tržište poslednjih godina karakteriše proces ukrupnjavanja, usmeren na postizanje potpune stabilnosti i sigurnosti. Orijentisani smo na stalan rast, profitabilno poslovanje,dugoročnu i kvalitetnu saradnju sa korisnicima naših usluga. Spremno dočekujemo izazove i novine koje moderno doba nameće i nastojimo da nam na prvom mestu uvek bude klijent, zadovoljan našom efikasnošću u rešavanju finansijskih pitanja.\nDirektna Banka je usmerena ka poljoprivrednoj proizvodnji i kreirala je konkurentnu ponudu agro kredita. Kakva je procedura za dobijanje kredita i koje su mogućnosti otplate sredstava?\n-Agro krediti namenjeni su registrovanim poljoprivrednim gazdinstvima i omogućavaju poljoprivrednicima da obezbede sredstava neophodna za finansiranje proizvodnje. Dostupni su u iznosima od 50.000 do 1.200.000 dinara, a rok otplate je do 18 meseci. Sredstva se mogu vraćati u vidu mesečnih, tromesečnih i šestomesečnih anuiteta, dok se nominalna kamatna stopa kreće od 0 do 9,95% na godišnjem nivou, u zavisnosti od roka otplate koji klijent izabere. Trudili smo se da poljoprivrednicima olakšamo poslovanje i zajedno sa njima učestvujemo u unapređivanju agrarnog sektora.\nPodaci Udruženja banaka Srbije pokazju da su poslednjih godina najpopularniji keš krediti. Da li je to slučaj i u Direktnoj Banci?\nTi podaci su relevantni i pokazuju se i u praksi rada Direktne Banke. Naši klijenti sredstva koriste u skladu sa svojim trenutnim potrebama, jer su keš krediti Direktne Banke najjednostavnije finansijsko rešenje. Bilo da je klijentu potreban dodatni novac ili refinansiranje postojećih obaveza, uz jednostavnu proceduru i direktan pristup, u našim ekspoziturama dobiće odgovarajuću ponudu.\nGotovinski kredit na 36 meseci, koji je u okviru ekspoziture u Šapcu najtraženiji,na raspolaganju je našim klijentima sa kamatom od 6,6%, i isti je bez troškova održavanja kreditne partije, kao i bez naknade u slučaju prevremene otplate.\nŠtednja građana Srbije je u porastu, kakvi su uslovi štednje u Direktnoj Banci?\n-Sa rastom poverenja građana u sigurnost domaćeg bankarskog sistema, raste i štednja, naročito u domaćoj valuti.\nNa oročenu štednju u dinarima na 12 meseci Direktna Banka nudi kamatnu stopu od 3.80%, dok je za isti vremenski period štednje u evrima kamatna stopa 0,80%.\nKamate su konkurentne, pre svega jer smo mi domaća banka i želimo da motivišemo građane da štede u domaćoj valuti koja je stabilna.\nNovi uslovi, koji su deo standardne ponude Direktne Banke, odnose se na štednju u dinarima i evrima, sa isplatom kamate po dospeću, bez minimuma oročenih sredstava.\nIz svoje palete proizvoda namenjene fizičkim licima Direktna Banka izdvaja Supercard kreditnu karticu, koje su njene opcije za klijenta?\n-Kreirali smo Supercard karticu u skladu sa potrebama naših klijenata. Naime, klijenti tokom celog meseca mogu da troše limit koji im je na raspolaganju, a da izmirivanjem dospelog duga do datuma za plaćanje ne snose troškove u vidu kamate. U saradnji sa partnerima Banke omogućili smo korisnicima Supercard kartice - kupovinu uz otplatu na jednake mesečne rate. Na ovaj način, klijenti mogu da obezbede belu i braon tehniku, nameštaj i druge proizvode, a da otplaćuju na rate, isto kao i čekovima građana. Supercard kreditna kartica sadrži savremenu tehnologiju zaštite i obezbeđuje sigurnost plaćanja i putem interneta, koje je sve zastupljenije u Srbiji.\nPod kojim uslovima Direktna Banka odobrava klijentima kredite za kupovinu novih i polovnih vozila?\n-Direktna Banka svojim klijentima odobrava auto kredite bez troškova održavanja kreditne partije, bez žiranata, bez prenosa plate, kao i bez obaveznog kasko osiguranja za sve iznose kredita. U saradnji sa svojim poslovnim partnerima pripremili smo specijalne uslove auto kredita sa 0% kamate za kupovinu određenih modela Citroen i Ford novih vozila. Pozvaću vaše čitaoce, zainteresovane za kupovinu novih vozila, da podnesu zahtev u nekoj od naših poslovnica širom zemlje, jer specijalne pogodnosti koje smo formirali, važe do 31. maja. Takođe, veliki broj auto placeva već ima potpisan ugovor sa Direktnom Bankom, tako da standardna ponuda banke obuhvata i kreditiranje polovnih automobila.\nNa tržištu je sve veći broj ponuda za penzionere. Šta klijenti ove starosne grupe mogu da očekuju u Direktnoj Banci?\n-Penzioneri su u velikom procentu klijenti Direktne Banke, pa smo prema njihovim potrebama i kreirali posebne pakete tekućih računa. Uz ponudu paketa Penzija ili Penzija unapred, gde su sredstva klijentu na raspolaganju 7 dana unapred svakog meseca, pružili smo adekvatnu podršku penzionerima za ostvarivanje finansijskih planova. Na raspolaganju su im i dinarski gotovinski i krediti za refinansiranje koji uključuju i besplatno životno osiguranje. Zahtev za kredit se može podneti u bilo kojoj našoj poslovnici, uz važeću ličnu kartu, bez depozita, učešća i žiranta.\nŠta Direktna Banka nudi klijentima koji su i dalje radno sposobni?\n-Bilo da naši klijenti primaju platu ili penziju, Direktna banka nudi povoljne pakete za tekuće račune, uz mogućnost napredne usluge elektronskog i mobilnog bankarstva. Takođe, naši paketi vođenje ličnih finansija podižu na viši nivo, a na klijentima je samo da izaberu onaj koji najviše odgovara njihovim potrebama.


Zajednica Opština Crne Gore » Blog Archive » Održan Dijalog gradonačelnika, Beč 23-25. januar 2013. godine\n27. januar 2013. – U Beču je, okviru Programa Urbanog partnerstva Instituta Svetske Banke i Republike Austrije, u periodu od 23. do 25. januara održan Dijalog gradonačelnika na temu „Ka većoj transparentnosti i odgovornosti”. Program Urbanog partnerstva ima za cilj jačanje kapaciteta lokalnih uprava u regionu jugoistočne Evrope, a ovom prilikom gradonačelnicima su predstavljeni neki od rezultata programa koji ima za cilj podršku i pomoć gradovima u modernizaciji i reformama, kroz promovisanje održivog lokalnog razvoja i unaprijeđeno upravljanje. Iako je program globalnog karaktera, usmjeren je na države jugoistočne Evrope, uključujući i našu zemlju.\nPoseban akcenat na ovom Dijalogu, koji je okupio veliki broj učesnika, dat je temama koje se odnose na otvorenu i transparentnu upravu, urbano planiranje i opštinske finansije. Bila je to prilika da gradonačelnici opština i gradova daju svoje viđenje ovih pitanja koja su preduslov održivog razvoja lokalnih zajednica. Takođe, vođen je dijalog sa nekolicinom bivših uspješnih gradonačelnika velikih evropskih gradova (Barselona, Torino, Poznanj) na temu urbane transformacije, vizije razvoja, uključivanja građana u proces odlučivanja i slično. Domaćin skupa, grad Beč, ugostio je učesnike na prijemu u gradskoj kući (Rathaus).\nLazar Rađenović, Predsjednik opštine Budva, koji je imao posebno zapažen nastup, govorio je o izazovima sa kojima se ova opština susreće u odnosu na teme urbano planiranje, opštinske finansije, kao i rad lokalne uprave. Naglasio je da se sve aktivnosti budvanske opštine moraju usmjeriti ka kreiranju sistema koji odgovara potrebama grada koji u toku jednog prosječnog dana u julu ili avgustu ima čak 6 puta više stanovnika, nego u zimskom periodu. Rađenović je dodao i da je opština Budva dobar partner kancelariji Svjetske banke u Crnoj Gori, te da MFSA (Municipal Finanses Self -Assessment) – samoprocjena opštinskih finansija, vjerno može da oslika stanje u finansijama u opštini i može biti jedan od kvalitetnih instrumenata poslovanja. Ova analiza je posebno dobra za djelokrug poslovanja predsjednika, kao instrument koji na jednom mjestu, zbirno, kvalitetno pokazuje finansije.\nPored predsjednika Rađenovića, o nalazima opštine Budva u odnosu na metodologiju Svjetske banke koja se odnosi na samoprocjenu opštinskih finansija, govorila je i Srđana Milićević, iz Sekretarijata za privredu i finansije opštine Budva.\nDelegaciju Crne Gore na ovom skupu su, pored predstavnika opštine Budva, činili i predstavnici: opština Bijelo Polje i Nikšić, Ministarstva finansija, Zajednice opština Crne Gore, MANS-a, kao i lokalni ekspert koji je angažovan na ovom projektu.


Zamenik gradonačelnika Subotice Blaško Stantić danas je, u Gradskoj kući, primio delegaciju beloruskog grada Bresta, koju je predvodio glavni administrator moskovskog rejona ovog grada Aleksandar Stepanovič Rogačuk.\nStantić je poželeo gostima dobrodošlicu i prijatan boravak u našem gradu, i podsetio da je ambasador Belorusije u Beogradu, Vladimir Čušev, 12. septembra 2012. godine posetio Suboticu i razgovarao sa čelnicima Grada.\n- Tada je tema sastanka bila unapređenje saradnje, a izneta je i ideja o bratimljenju Subotice i Bresta. Na poziv gradonačelnika Bresta Aleksandra Sergejeviča Paljšenkova, delegacija našeg grada je 24. i 25. aprila 2013. godine boravila u tom gradu, rekao je Blaško Stantić.\nOn je kazao da je prilikom te prve, zvanične posete delegacije grada Subotice gradu Brestu obostrano izražena spremnost za uspostavljanje privredne, turističke i kulturne saradnje.\n- U skladu sa tim, gradonačelnik Paljšenkov sa svojim saradanicima predložio je da se u narednom periodu pripremi i zvanično potpisivanje sporazuma o prijateljstvu između dva grada. Povodom ovih inicijativa, gradonačelniku Bresta predao sam poziv za učešće na VII Međunarodnom i regionalnom sajmu privrede u Subotici, u junu ove godine, kao i poziv za uzvratnu zvaničnu posetu povodom obeležavanja Dana grada, 1. septembra, 2013. godine, kazao je Blaško Stantić.\nAleksandar Stepanovič Rogačuk je naglasio da je upoznat sa činjenicama da u Subotici u miru žive ljudi različitih nacionalnosti, da se u njoj čuva i neguje bogatstvo različitosti, da ima bogatu kulturnu tradiciju i istoriju, da je grad svetskih festivala i grad koji je prepoznatljiv i po privlačenju stranih investicija. On je potvrdio bratimljenje Subotice i Bresta i najavio da je to planirano za Dan grada Subotice - 1. septembar, 2013. godine.\n- Mi, u međuvremenu, nameravamo da delegaciju grada Subotice zvanično pozovemo da u naš grad dođu 28. jula, kada obeležavamo Dan grada Bresta. To je za nas veliki događaj i veliki praznik. Juče smo bili na Međunarodnom i regionalnom sajmu privrede u vašem gradu na kome izlažu i privrednici iz naše zemlje, posetili smo i preduzeće ’Park Palić’, a danas se upoznajemo sa potencijalima Subotice. Razgovaraćemo o uspostavljanju privredne, kulturne i turističke saradnje, kao i o mogućnostima zajedničkog nastupa privrednika dva grada na trećim tržištima, kazao je Aleksandar Stepanovič Rogačuk.\nPrema njegovim rečima, Subotica i Brest imaju sličnosti: pogranični su gradovi, imaju izuzetno dobar geografski položaj, bogatu kulturnu tradiciju i istoriju, jake mlekarske industrije, slobodne ekonomske zone i veliki broj poznatih stranih investitora.


Državno prvenstvo radova iz ekonomije održano petu godinu zaredom – Page 381112605999 – FEFA\nU saradnji sa Regionalnim centrom za talente-Beograd 2, FEFA fakultet je petu godinu zaredom u svojim prostorijama organizovao finale Državnog prvenstva radova iz ekonomije, u subotu 20. aprila.\nOvogodišnje finale činilo je četiri takmičara: Vuk Dabić (Gimnazija, Zrenjanin), Dušan Ristić (Peta ekonomska škola, Rakovica), Danilo Radonjić (Ekonomsko-trgovinska škola, Leskovac) i Mona Čolić (Ekonomsko-trgovinska škola, Sopot). Svi srednjoškolci imali su na raspolaganju 15 minuta za prezentaciju svojih radova na osnovu čega je Komisija sastavljena od profesorki Marije Džunić, Danice Rajin i asistentkinje Jelisavete Lazerević, postavljala dodatna pitanja u vezi sa njihovim izlaganjima.\nKao i prethodnih godina, želeli smo da pomognemo mladima da se upoznaju sa zahtevima i standardima međunarodnih takmičenja i pružimo mogućnost da se oslobode, nauče i ohrabre da iznose svoje mišljenje i argumentovane stavove o aktuelnim temama i problemima – u konkretnom slučaju o globalnoj ekonomiji, te njenim različitim posledicama – poteškoćama sa kojima se susreće i rizicima koje donosi. Pre izlaganja i prezentacija, učenici su imali zadatak da odaberu neke od ponuđenih tema i napišu apstrakt u pismenoj formi na osnovu kojih su izborili svoje mesto u finalu.\nOni su odabrali da govore o bitkoin valuti, odnosno “Da li je bitkoin digitalno zlato” i preduzetništvu – “Sturt up – od ideje do realizacije”. Prva dva izlaganja, Vuka Dabića i Dušana Ristića na temu bitkoina, dala su odgovore na pitanja šta je doprinelo naglom rastu, a kasnije i opadanju korišćenja ove valute, koje su njene prednosti, mane, ko ulaže u ovu valutu i da li ona, prema njihovom mišljenju, ima potencijal da promeni tokove ekonomskog funkcionisanja naše civilizacije. Nakon ovih, sledile su prezentacije Danila Radonjića i Mone Čolić na drugu temu; o preduzetništvu, odnosno kolika je vrednost same ideje, šta bi trebalo da budu prvi koraci realizacije i koliko je, između ostalog, važno odgovoriti na pitanje zašto se određeno poslovanje uopšte pokreće pre samog odlučivanja za taj potez.\nNakon svih izlaganja, Komisija je ocenjivala autentičnost, nivo poznavanja materije, prezentaciju, rezultate istraživanja i kvalitet samog izlaganja. Na osnovu spomenutih kriterijuma, naši finalisti-najnadareniji srednjoškolci, dobili su svoje nagrade prema ostvarenim rezultatima, a prvo mesto je ove godine zauzeo Dušan Ristić. Ovom prilikom želimo još jednom da se zahvalimo i čestitamo svim srednjoškolcima koji su učestvovali na ovogodišnjem takmičenju.\nTags: Državno prvenstvo radova iz ekonomije, ekonomija, fakultet, fefa, osnovne studije, srenjoškolci\nStudenti AV produkcije osmislili kampanju “Radna eksploatacija je stvarna”\nStudenti AV produkcije osmislili kampanj...\nStudenti druge godine Audio-vi ...


Protiv legalizacije masovnog biometrijskog nadzora - #hiljadekamera#hiljadekamera\nJavnom raspravom o Nacrtu zakona o unutrašnjim poslovima, u zvaničnu proceduru ušla je regulativa masovnog biometrijskog nadzora javnih prostora, naprednih tehnologija koje omogućavaju prikupljanje i obradu velikih količina podataka o ličnosti u realnom vremenu, sa softverskim alatima za prepoznavanje lika.\nUkoliko usvoji odredbe o masovnom biometrijskom nadzoru, Srbija će postati prva zemlja u Evropi koja sprovodi stalni, neselektivni nadzor građana u javnom prostoru. Tehnologije koje bi se na taj način stavile na raspolaganje policiji, izuzetno su intruzivne po privatnost, sa potencijalno drastičnim posledicama po prava i slobode ljudi i nesagledivim uticajem na demokratsko društvo. Zbog toga su Ujedinjene nacije i Evropska unija već zauzele stav protiv primene masovnog biometrijskog nadzora u radu policije i drugih bezbednosnih službi država.\nNa upravo okončanu raspravu o Nacrtu zakona o unutrašnjim poslovima, SHARE Fondacija je dostavila pravne komentare na odredbe kojima se reguliše masovni biometrijski nadzor u javnom prostoru i od nadležnih zatražila da bez odlaganja proglase moratorijum na upotrebu ovakvih tehnologija i sistema na teritoriji Srbije.\nIako skromno najavljena, sa predviđenim rokom od 20 dana, javna rasprava o spornom Nacrtu okupila je domaće i međunarodne organizacije u zajednički front protiv upotrebe savremenih tehnologija na štetu ljudskog društva. Između ostalih, reagovala je i evropska mreža EDRi koja okuplja 45 organizacija i brojne eksperte za digitalna prava. U zvaničnom pismu upućenom Vladi Srbije i ministarstvima unutrašnjih poslova i pravde, navodi se da su odredbe kojima je predviđeno uspostavljanje sistema za masovno prikupljanje, obradu i automatsku analizu biometrijskih i drugih osetljivih podataka o ličnosti, nespojive sa garancijama iz Evropske konvencije o ljudskim pravima, koju je Srbija ratifikovala 2004.\n„Predlog novog zakona o unutrašnjim poslovima vlade Srbije, predstavlja pokušaj da se prakse masovnog biometrijskog nadzora ozakone, čime bi se omogućio prodor u privatne živote građana i posetilaca Srbije u razmerama bez presedana. Dok organizacije i agencije za ljudska prava i zaštitu ličnih podataka širom EU i sveta pozivaju na zaštitu ljudi od štetnih upotreba tehnologije, Srbija se kreće u opasnom, suprotnom smeru“.\nDijego Naranho, EDRi\nGvendolin Delbo-Korfild, francuska poslanica Evropskog parlamenta iz redova Zelenih, upozorila je da bi primena ovih intruzivnih tehnologija dodatno ograničila prava svih ljudi koji žive u Srbiji, i dodala da ove tehnologije uvećavaju diskriminaciju kojoj su marginalizovane grupe već izložene u svakodnevnom životu. „Protivimo se nacrtu zakona koji bi ovlastio policiju da koristi masovni biometrijski nadzor u Srbiji. To je ogromna pretnja svim fundamentalnim pravima i pravu na privatnost“, naglasila je Delbo-Korfild.\nGvendolin Delbo-Korfild, evroposlanica Zelenih\nSpornim odredbama predviđeno je uspostavljanje sistema masovnog biometrijskog nadzora širom Srbije, a da nije utvrđena neophodnost predložene mere da se svi građani Srbije stalno tretiraju kao potencijalni kriminalci nesrazmernim zadiranjem u privatnost njihovih života. Posebno zabrinjava izostanak detaljne procene uticaja koju primena totalnog biometrijskog nadzora može imati na ranjive društvene grupe, ali i na novinare, građanske aktiviste i druge aktere demokratskog društva.\n« Biometrija u Beogradu: put Srbije pokazuje opasnost rastuće države nadzora\nPovlačenje nacrta korak ka moratorijumu na biometrijski nadzor »


Makron će sutra primiti Ursulu von der Lajen u Jelisejskoj palati\n► Makron će sutra primiti Ursulu von der Lajen u Jelisejskoj palati\nFrancuski predsednik Emanuel Makron primiće sutra u Jelisejskoj palati novu predsednicu Evropske komisije Ursulu fon der Lajen, saopštio je Makronov ured.\nSastanak će biti održan nekoliko dana nakon što su poslanici Evropskog parlamenta odbili kandidaturu Francuskinje Silvi Gular za mesto u Evropskoj komisiji.\nZvaničnici će na radnom sastanku razgovarati o novom sastavu Evropske komisije i programu Ursule fon der Lajen, navela je Jelisejska palata.\nMakron će večeras razgovarati u Parizu sa nemačkom kancelarkom Angelom Merkel a sutra je pored sastanka s predsednicom Evropske komisije predviđen i sastanak sa predsednikom Evropskog saveta Donaldom Tuskom.\nTi sastanci će biti održani pre ključnog samita lidera Evropske unije (EU) 17. i 18. oktobra u Briselu. Jedna od glavnih tema će biti istupanje Velike Britanije iz članstva u EU (Bregzit) koji je planiran za 31. oktobar.


Vlada ZDK usvojila novu listu lijekova - UPSMedia Vlada ZDK usvojila novu listu lijekova – UPSMedia\nNova lista lijekova se sastoji od četiri neovisne liste, na ‘listi A’ nalazi se 993 zaštićena naziva, oblika, jačine i pakovanja lijekova, koji se u cjelokupnom iznosu finansiraju sredstvima obaveznog zdravstvenog osiguranja.\nNa ‘listi B’ se nalazi 18 zaštićenih naziva, oblika, jačina i pakovanja lijekova, koji se u procentualnom iznosu sufinansiraju od osiguranih osoba. ‘Lista C’ nosi pet zaštićenih naziva, oblika,pakovanja i jačina lijekova, gdje Zavod priznaje maksimalnu utvrđenu cijenu lijeka sa Federalne liste lijekova, a na ‘listi D’ se nalazi šest zaštićenih naziva oblika, pakovanja i jačina lijekova za koje nije bilo ponuđača, što znači da će nabavka navedenih lijekova biti priznata u utvrđenom iznosu od Zavoda zdravstevnog osiguranja, a na osnovu zahtjeva osiguranika.\nNova lista lijekova ukupno sadrži 1022 zaštićena naziva, oblika, pakovanja i jačine lijekova koji će se finansirati sredstvima obaveznog zdravstvenog osiguranja, a lista je u potpunosti usaglašena sa važećim zakonskim propisima, kao i sa važećom „Listom lijekova za područje Federacije BiH“.\nS obzirom na to da se radi o znatnom proširenju liste liejkova, naročito određenih grupa lijekova, aktivno će se vršiti stručni nadzor kod primjene nove liste lijekova, uz eventualne stručne revizije iste, saopćeno je iz Vlade ZDK.\nLista lijekova će se početi primjenjivati osam dana nakon objavljivanja u „Službenim novinama Zeničko-dobojskog kantona“.\n← Domovi zdravlja u RS-u u problemima zbog politike\nSaobraćajna nesreća u Srebrenici →


Odličan start za novu postavu Cloud9-a - RUR Esports\nOdličan start za novu postavu Cloud9-a\nMnogi su sumnjali u novu petorku Cloud9-a, ali nakon prvih mečeva u novom dresu, ova postava obećava. Oni su ovih dana imali zadatak da izbore plasman na IEM u Katovicama preko kvalifikacija.\nNakon serije mečeva u otvorenim kvalifikacijama, na koje je svako mogao da se prijave, vreme je došlo na zatvorene kvalifikacije. Na startu sitih sačekao ih je Riot Squad. Postava koju predvode FNS i Ptr nije imala dovoljno snage da zapreti Cloud9-u, te su plavo-beli bez problema slavili sa 2-0. Usledila je brazilska ekipa INTZ, koja je uspela tek par rundi više da osvoji od prvog protivnika.\nTada je usledio derbi, sa ekipom koja je u ove kvalifikacije takođe ušla sa velikim očekivanjima. Complexity je spremio postavu od koje se očekuju veliki rezultati, a ona je delovala nemilosrdno na prvoj mapi proitv Cloud9-a. Ipak, bivša petorka ATK-a nije bila spremna da se pred. Podigli su nivo svoje igre i uspeli su da kompletno preokrenu rezultat i tako obezbede plasman u poslednju rundu kvalifikacija.\nTamo ih je čekao MIBR, nekadašnji veliki šampion, koji u 2020. godinu ulazi sa novim nadom, Argentincem Meyernom. Meč se igrao u BO5 formatu, sa time što je Cloud9 imao automatski prednost od 1-0, zbog plasmana. Ipak Brazilci su odličnom prvom mapom izjednačili rezultat, te je pred nama bio zanimljiv okršaj. Nakon toga usledila je dominacija Cloud9-a. Dobili su sledeću mapu sa 16-3, da bi u odlučujućoj MIBR uspeo da pruži malo veći otpor, ali nedovoljno da bi zapretili.\nŠta očekujete od ove postave na velikom turniru?\nTags ATK Cloud9 cs:go IEM Katowice intel extreme masters Katovice\nFaze Clan i G2 obezbedili plasman na IEM u Katovicama\nNaš portal nominovan za nagradu publike u okviru izbora Top 50 – najbolje online stvari, u organizaciji PC Pressa\nMisery i Pieliedie oformili novu ekipu sa članovima bivšeg OG.Seed sastava


Čovek je čoveku vuk: Pogovor iz romana ,,Dronstad: Karantin“ - Fantastični vodič\nČovek je čoveku vuk: Pogovor iz romana ,,Dronstad: Karantin“\nBy Redakcija / 28 januara, 2021\nLjudi su mnogo moralniji nego što misle,\na daleko nemoralniji nego što to mogu zamisliti.\nU trenutku kada nastaje ovaj pogovor, čitav svet kakav poznajemo urušava se i suočava (i dokazuje da je u punoj meri nespreman za to) sa opasnošću koja testira same postulate savremenog društva. Stvarnost kao da pokušava da testira da li su Jevtićeve ’šta-ako’ postavke – gotovo saramagovski ironično – tačne.\nJevtić u svom romanu ne podleže zahtevima za političkom korektnošću i stvari naziva direktnim, često vulgarnim, ali pravim imenom, predočavajući nam svet glavnog junaka onakvim kakav on uistinu jeste – mračan, grub, nasilan, istovremeno i ogoljen i zabranjen, divlji.\nIako nema ničeg novog u distopijskoj tematici koju obrađuje, autor na sebi svojstven način testira granice do koje mere je svaki normalan čovek, u stvari, normalan… kao i to u kojoj meri će nečiji identitet ostati su suštinski netaknut u susretu sa problemima koji ga nadjačavaju, odnosno, prati frojdovsku misao da se veličina vašeg identiteta određuje se veličinom problema koji je u stanju da izbaci vas iz takta.\nAutor dobro poznaje i demonstrira razliku između ljudskog bića, čoveka, per se i načina kako taj čovek postupa u određenoj situaciji, kako se ta postupanja razlikuju u njegovom odnosu prema drugima i ali i prema samome sebi. Predstavlja kako se postupci oslikavaju u interakcijama likova, ne ispitujući nikada nekoga kao osobu, već isključivo ponašanje te osobe u određenom kontekstu, kao i uslovljenosti koje proističu iz specifičnosti situacije u koju je data osoba smeštena.\nU priči u kojoj izolacija i rat u urbanoj sredini obeščašćuju zrelog čoveka čineći od njega zver i izvan granica potrebnog, uklanjajući iz korpusa njegovog ponašanja vladanje i uljudnost, mi pratimo jednog mladog čoveka koji tek treba da formira sopstvenu ličnost. U moru besmisla i apsurda, glavni junak ponekad deluje kao distanciran, otuđen, nemi posmatrač ljudi i događaja koji ga okružuju, ponekad njegovi postupci otkrivaju zrna svetlosti, dok ponekad poklekne i dozvoli da i njega proguta mrak apsolutnog bezumlja izvlačeći ono najgore iz njega.\nDronstad je sarvemeni roman, nabijen akcijom, pažljivo osmišljen i zaokružen, a čitaocu predstavljen kao poligon, simbolično karantinski zatvoren, na kome se ispituje da li je dašak ljudskosti i zrno svetlosti dovoljno da se stvari pokrenu ili je tama i beznađe ipak preovlađujuće.\nRoman je izašao u izdanju Udruženja Autostoperski vodič, simbolično zatvarajući elektronskim izdanjem 2020. i otvarajući štampanim 2021. i može se nabaviti (u obe verzije) u internet prodavnici Udruženja. U nadi da će čovečanstvo ipak imati snage da izbegne potpuni Dronstad scenario, želimo vam ugodno čitanje.\nAutor: Mira Satarić, urednik romana ,,Dronstad: Karantin“\nDevojka koja je skakala kroz vreme – Jasutaka Cucui


14:03 >> 14:10\nKrunićeva posle dvodnevne borbe izgubila od Ukrajinke\nJedina srpska predstavnica u singlu Aleksandra Krunić posle meča koji se igrao u dva dana nije uspela da trijumfuje protiv Ukrajinke Lesije Curenko 1:2 (7:5, 5:7, 9:11).\nOlga Danilović ispala u kvalifikacijama za Rolan Garos\nSrpska teniserka poražena je od Georgine Garsije Perez sa 2:1, po setovima 6:4, 2:6, 6:2, posle jednog časa i 52 minuta borbe.\nDanilovićevoj samo dva gema u prvom kolu Rabata\nMlada srpska teniserka Olga Danilović izgubila je od Grkinje Marije Sakari 6:0, 6:2 u prvom kolu turinra u Rabatu.\nSrpska teniserka izgubila je od Timee Baboš (6:4, 6:4) na startu turnira u Istanbulu.\nMonterej: Jorovićeva preokretom do drugo kola\nSrpska teniserka Ivana Jorović plasirala se u drugo kolo turnira u meksičkom Montereju.\nOlga servirala za pobedu, pa ostala bez polufinala\nSrpska teniserka Olga Danilović zaustavljena je u četvrtfinalu čelendžera u Gvadalahari pošto je bolja od nje bila Nemica Tatjana Marija (3:6, 7:6(3), 6:3).\nOlga Danilović drugi put poražena od iste rivalke u mesec i po dana\nBojana Jovanovski je novi trener reprezentacije\nBojana Jovanovski završila tenisku karijeru\nSrpska teniserka Bojana Jovanovski odlučila je da završi karijeru.\nBez Olge Danilović na balkonu ispred Skupštine\nMlada srpska teniserka Olga Danilović, uprkos pozivu, nije došla na doček ispred Skupštine Beograda, uz objašnjenje da za nju ima vremena i da je uspeh vaterpolista daleko značajniji\n15:03 >> 15:36\nOlga Danilović osvojila Moskvu\nSrpska teniserka Olga Danilović osvojila je danas svoju prvu titulu, u svom prvom WTA finalu.


Počela isporuka paketa pomoći za porodice povratnika na Kosovo i Metohiju - IDC Serbia\nHome > Aktuelno > Počela isporuka paketa pomoći za porodice povratnika na Kosovo i Metohiju\nVeliki dan za projekat „Povratak kao korak napred“ – u četvrtak 26. septembra 2019. realizovana je prva isporuka povratničkih paketa (nameštaj, bela tehnika, sredstva za higijenu) za šest porodica.\nOgroman trud uložen u ceo proces: identifikacija korisnika, prikupljanje i provera podataka, procene potreba, organizacija nabavki, pribavljanje potrebnih dokumenata za transport… urodio je plodom.\nZadovoljstvo na licima povratničkih porodica: Nikolić, Joksimović, Trajković, Simjonović – Žarković, Jovanović i Marković bili su potpuna satisfakcija za ceo projektni tim, ali i za sve one (IOM Kosovo, Kancelarija za Kosovo i Metohiju Vlade Republike Srbije, KIRS, Ministarstvo za zajednice i povratak…) koji su nam pružili dragocenu pomoć u ovom složenom poduhvatu.\nIDC, zajedno sa projektnim partnerima, intezivno nastavlja pripreme za pripremu i isporuku povratničkih paketa za još najmanje 44 porodice, kao i realizaciju drugih projektnih aktivnosti usmerenih ka pružanju svestrane podrške održivom povratku na KiM.\neu donacija, evropska unija, interno raseljena lica, IRL, povratak, srbija


Maduro: Sankcije SAD otrovan korak\nPredsednik Venecuele Nikolas Maduro je oštro kritikovao SAD zbog uvođenja sankcija sedmorici zvaničnika njegove zemlje optuženima za kršenje ljudskih prava.\nOn je najavio da će od venecuelanskog Kongresa zatražiti veća ovlašćenja za "borbu protiv imperijalizma".\nMaduro se sinoć u događaju koji je uživo prenosila venecuelanska državna televizija pojavio pred javnosti sa sankcionisanim zvaničnicima i u vatrenom govoru im čestitao na "imperijalističkim častima koje im je udelio Vašington", prenela je agencija AP.\n"Predsednik Barak Obama je u ime američke imperijalističke elite odlučio da lično preuzme na sebe zadatak da porazi moju vladu, da interveniše u Venecueli i kontroliše našom zemljom iz SAD", istakao je Maduro.\n"Obama je danas preduzeo najagresivniji, najnepravedniji i najotrovniji korak koji su SAD ikad preduzele protiv Venecuele", dodao je on.\nPredsednik Venecuele je sinoć takođe unapredio jednog od sankcionisanih, generala majora Gustava Gonsalesa, sa mesta generalnog direktora venecuelanske obaveštajne službe na čelo Ministarstva unutrašnjih poslova.\nSAD su sinoć uvele sankcije protiv sedmorice najviših venecuelanskih zvaničnika, navodeći da su oni odgovorni za gušenje antivladinih protesta prošle godine u Venecueli i krivično gonjenje opozicionara u toj zemlji.\nSankcionisanim zvaničnicima će biti zabranjen ulazak u SAD i zamrznuta im je imovina u toj zemlji.


EDI RAMA OBEĆAVA BIRAČIMA: Albanija će biti šampion energetike i turizma na zapadnom Balkanu | Novosti.rs\nNegativne posledice pandemije korona virusa na albansku ekonomiju bile su ključno pitanje na parlamentarnim izborima koji su održani na insistiranje EU i kao uslov za pokretanje pregovora o članstvu Albanije.\n-Na pravom smo putu da našu zemlju transformišemo u šampiona energetike i turizma zapadnog Balkana. Moramo da napredujemo, a ovo su naši ciljevi- izjavio je Rama u današnjem intervjuu za AP i istakao da je glavni cilj Albanije članstvo u EU.\nEdi Rama Albanija izbori izbori u Albaniji\nALBANCKI specijalci iz jedinice "Renea" upali su na 18 lokacija u Tirani i zaplenili arsenal naoružanja i opreme, koje su krili pripadnici kriminalne grupe osumnjičeni za najmanje dva oružana napada u prethodne četiri godine, saopštila je albanska policija.\n18:07 KOLUMBIJSKA MORNARICA OBJAVILA SNIMKE: Ovako izgleda "Narko - podmornica"\n18:03 “DRUGA ŠANSA” U NEUZINI: Sečanj nastavlja sa opismenjavanjem i obrazovanjem odraslih


RTS :: Kulturna baština svedočanstvo o viševekovnom životu Srba na Kosovu i Metohiji\nKultura Kulturna baština svedočanstvo o viševekovnom životu Srba na Kosovu i Metohiji\nutorak, 01. jun 2021, 11:50 -> 20:42\nNesvakidašnji sklop hramova Svetog Dimitrija, Bogorodice, Svetih apostola i priprate koja ih povezuje sa malom crkvom Svetog Nikole zadivljuju ne samo lepotom arhitekture, već i živopisanja.\nPosetiocima drevne lavre na samom ulazu u pripratu zastane pogled na oslikanu lozu Nemanjića. Zahvaljujući postavljenom audio-vodiču na više jezika, strani posetioci se upoznaju s istorijom manastira.\n"Ljudi koji su dolazi iz stranih zemalja, oni su na licu mesta videli da je to drugo nešto nego ono što su slušali u svojim zemljama. Videli su da ovo svedoči istoriju našeg srpskog naroda i ovih svetinja koja se ne može promeniti", priča mati Haritina, igumanija manastira Pećka patrijaršija.\nManastir Visoki Dečani, podignut je podno Prokletija, u vreme procvata srpske srednjovekovne države. Tu zadužbinu kralja Stefana Dečanskog mnogi nazivaju istorijskim srcem srpske kulture.\n"Kraljevski tron jedini koji je sačuvan u našoj tradiciji i to je bio tron iz 14 veka za kraljeve kada bi dolazili na bogosluženja", navodi Jeromonah Petar, kustos manastira Visokih Dečana.\nDa spomenici blistaju sjajem vremena kada su ih zadužbinari podizali i vrsni majstori oslikavali, staraju se stručnjaci zaštite baštine Srbije koji su obišli spomenička mesta.\n"Stanje konzervacije, da sagledamo kakvi su to radovi potrebni, koji je stručnjak neophodno prisutan kao podrška da bi naši spomenici bila zaista održavani iz godine u godinu kako je to potrebno. Digitalizacija je izuzetno važno predstavljanje kulturne baštine. Razmišljamo da pripremimo jednu digitalnu prezentaciji spomenika na Kosovu i Metohiji", objasnila je prof. dr Dubravka Đukanović, direktor Zavoda za zaštitu spomenika kulture Srbije.\nTako bi, ne samo slikarstvo Dečana koje predstavlja enciklopedijsku riznicu vizantijske umetnosti u punoj njenoj ikonografskoj i teološkoj kompleksnosti, već i sva svedočanstva o trajanju spomenika srpske prošlosti i njihovom kulturno-istorijskom i duhovnom bogatsvu, bilo dostupno u svojevrsnim digitalnim muzejima.


Potpuno imunizovano 30 odsto punoletnog stanovništva u opštini Majdanpek – RADIO TELEVIZIJA BOR\nPotpuno imunizovano 30 odsto punoletnog stanovništva u opštini Majdanpek\nMAJDANPEK – Epidemiološka situacija u opštini Majdanpek, kao uostalom i u celoj Srbiji, znatno je povoljnija u odnosu na period od pre samo par nedelja. Tome je, u najvećoj meri, doprineo relativno dobar odziv kada je vakcinacija protiv Kovida 19 u pitanju.\nNadležni u Domu zdravlja „Dr Veroljub Cakić“ u Majdanpeku zadovoljni su dosadašnjim tokom imunizacije.\n„Prema poslednjim podacima obe doze vakcine primilo je 4000 građana, što predstavlja 30 odsto punoletnog stanovništva. Uzimajući u obzir da je još 4900 ljudi primilo prvu dozu cepiva, očekujemo da će za nekoliko nedelja preko 66 odsto građana opštine Majdanpek biti imunizovano protiv korone“, naglašava doktor Dragan Fudulović, direktor Doma zdravlja „Dr Veroljub Cakić“, koji za sve svoje kolege, kako zdravstvene radnike, tako i nemedicinsko osoblje ima samo reči hvale, zbog predanog rada i maksimalnog angažovanja na suzbijanju širenja i posledica epidemije korone, kojom je od početka pandemije bilo inficirano 1429 ljudi.\nTrenutno je na virus korona pozitivno 28 osoba, a tokom jučerašnjeg dana potvrđen je samo jedan novi slučaj. Na žalost, u poslednja 24 sata još jedna osoba u opštini Majdanpek preminula je od posledica Kovid infekcije, čime se ukupan broj žrtava od početka pandemije popeo na 47.\nTags: Dom zdravlja „Doktor Veroljub Cakić“, epidemiološka situacija, korona virus, Majdanpek, vakcinacija\nPrevious Nabavka dopunskih artikala hrane za Narodnu kuhinju


ПРОЦУРЕЛА ЕКСКЛУЗИВНА ИНФОРМАЦИЈА: Мали одлази, ево ко је нови градоначелник Београда!\nPROCURELA EKSKLUZIVNA INFORMACIJA: Mali odlazi, evo ko je novi gradonačelnik Beograda!\nAndreja Mladenović, lider Samostalnog DSS-a trebalo bi uskoro da bude izabran za gradonačelnika Beograda umesto Siniše Malog.\nPrema našim informacijama, Mladenović koji trenutno obavlja funkciju zamenika gradonačelnika u vladajućim krugovima, za sada figurira kao jedini kandidat za prvu gradsku fotelju koja će ostati upražnjena.\nNaime, lider SNS-a Aleksandar Vučić obelodanio je da će Mali biti smenjen, kako je rekao, „ne zato što nije dobro radio i ne zato što naprednjaci nemaju većinu u Skupštini Beograda već zbog sveopšte kampanje koja se vodi protiv njega“.\nPlanira se da se smena na vrhu gradske vlasti obavi tokom letnjih meseci, a Mladenović bi trebalo da upravlja prestonicom do redovnih gradskih izbora koji će biti održani na proleće iduće godine.\nPa zar gsn Andreja nije učesnik martovskih demonstracija (rušenje Miloševićeva), a komunista Vulin i Radikali-SSns spremaju tužbu protiv njih?\nMali se svinjski poneo prema stručnim ljudima u službaba grada Beograda, na njihova mesta je doveo partijske praznoglavce. Pojedine radnike koji su bili na nekim opozicionim skupovima prepoznali su , smenili sa sručnih mesta i postavili na niža radna mesta višestruko manju platu. Mali je bio Vučićev izvršilac najgorih zadataka. Zna se da je učestvovao sa Vučićem u rušenju Sava Mahale, o tome bruji u Energoprojektu gde se zna ko je po na osob bio fantom. najablaža kazna je njegova ostavka, zaslužio je godina zatvora zbog ganksterskih radnji.


Izvor\tEXPRES Januar 17, 2016\nBeograd -- Predsenik Demokratske stranke (DS) Bojan Pajtić izjavio je da je dobra vest za građane odluka Vučića da "podnese ostavku na mesto predsednika Vlade Srbije".\n"Vanredni parlamentarni izbori će pokazati i Aleksandru Vučiću i njegovom režimu da građani neće ćutati dok im se smanjuju plate, otimaju penzije, povećavaju porezi i cene", naveo je Pajtić u pisanoj izjavi.\nKako kaže, građani "neće mirno gledati kako se samo oni na vlasti bogate, kako od svojih smanjenih plata plaćaju privatne poslovne dogovore provučene kroz tajne ugovore i da neće pristati na ućutkivanje kritike, strahovladu i uništavanje institucija".\nOn je dodao da će DS na izbore izaći sa programom kojim će pokazati da se reforme mogu sprovoditi i nova radna mesta otvarati bez smanjivanja plata, bez štednje na građanima, bez ućutkivanja kritike i bez zloupotrebe vlasti. "Čovek koji govori kako je 'pre godinu i devet meseci zatekao državu pred bankrotom' verovatno misli na ono što je sam ostavio u periodu svoje vlasti od 2012. do 2014. godine. Čovek koji, kada kaže 'da ne želi pogled u prošlost', misli samo na sopstvenu prošlost dok tuđu, falsifikovanu prošlost, već četiri godine koristi kao izgovor za sopstvenu nesposobnost, sada očekuje od građana još jednu šansu 'da se otarasi mangupa u svojim redovima'. Verovatno zato što prva četiri puta nije umeo dobro da ih izabere, a sada, peti put, to će uraditi baš kako treba", dodao je Pajtić. Lider DS je dodao da je jedini problem to što je Aleksandar Vučić "već toliko puta u prethodne četiri godine obmanuo građane, da nema pravo ni od koga da traži da mu ikada više veruje".\n« Skuplja putarina od 1. februara za 10 odsto Radulovićev plan kako da opozicija pobedi na izborima »\n0 #1 nikola 2016-01-17 18:50\npajticu mnogo seres ni vi niste bolji nite ce te da budete


Saobraćajni poligon u OŠ „Njegoš“ otvoren za sve niške đake\nPočetak/Društvo/Saobraćajni poligon u OŠ „Njegoš“ otvoren za sve niške đake\nU godini kada obeležava 132 godine rada, OŠ „Njegoš“ je dobila nov saobraćajni poligon. Opremljen je svom neophodnom signalizacijom, a njegovu rekonstrukciju finansirao je grad Niš sa pet miliona dinara.\nSaobraćajni poligon je obnovljen u skladu sa novim saobraćajnim propisima i ubuduće će moći da se koristi i kao kabinet na otvorenom, za izvođenje nastave obrazovnih nastavnih predmeta na kojima se izučava saobraćajna kultura.\nOsim učenika škole „Njegoš“, saobraćajni poligon će u edukativne svrhe moći da koriste i predškolske ustanove, kao i učenici ostalih škola u gradu.\n„Umesto stare sada imamo nove, proširene staze, koje predstavljaju model gradskih saobraćajnica. Urađene su raskrsnice, kružni tokovi, pešački prelazi, postavljena saobraćajna signalizacija, kao i dva semafora, rečju, sve ono sa čime se građani i deca svakodnevno susreću. Poligon pruža mogućnost da đaci svoje teoretsko znanje sa časa primene i u praksi. Tako će najbolje uvideti gde greše i kako da postupe pravilno kada se nađu u saobraćaju, bilo kao pešaci, biciklisti, ili, kasnije kao vozači automobila“, kažu u ovoj osnovnoškolskoj ustanovi.\nPrvi saobraćajni poligon u OŠ „Njegoš“ datira iz perioda nekadašnje Jugoslavije. Ovde su se nekada održavala takmičenja u poznavanju saobraćaja iz tehničkog obrazovanja, a danas, kada imaju uslove za to, u školi planiraju da obnove ta takmičenja.\nNajstarija škola na Panteleju, a treća u gradu\nŠkola je počela da radi davne 1887.godine u Jagodinmali, a nastava u današnjem objektu krenula je od 1953. godine.\nIme Petra Petrovića Njegoša, filozofa i jednog od najvećih slovenskih pesnika, škola nosi od 1928. godine i jedna je od retkih u gradu koja nije menjala ime.\nOŠ „Njegoš“ je najstarija osnovnoškolska ustanova na teritoriji GO Pantelej, a treća u gradu. Pre nje u Nišu su osnovane škole „Učitelj Tasa“ i „Vožd Karađorđe“.\nDan skole Njegos najstarija skola Pantelej saobracajni poligon saobracajni propisi takmicenje u poznavanju saobracaja\nGori garaža na Panteleju (Video)\nIzmena autobuskih linija u Panteleju i Gornjem Komrenu


Bez rješenja za teslićku Destilaciju - Akta.ba\n24.09.2018. 08:28 / Izvor: Glas Srpske\nObustava rada u pogonima Hemijske industrije Destilacija iz Teslića je neminovnost, a na taj korak će se odlučiti možda već početkom oktobra, rekao je direktor ovog preduzeća Novo Škrebić.\nŠkrebić je kazao da je posrijedi stari problem u vezi sa dogovorom o isporuci drvne sirovine, kojeg se Šume RS uopšte ne pridržavaju. Umjesto dogovorenih 550 kubnih metara dnevno, Destilaciji isporučuju tek nešto više od pola te količine.\n"Do 18. septembra isporučili su 49.603 kubna metra, a bili su obavezni, i to po planu koji su oni napravili, da isporuče 74.360 kubnih metara. Sigurno ćemo zaustaviti mašine prije zime, a možda već i početkom oktobra", rekao je Škrebić.\nOn dodaje da Šume RS najvjerovatnije svjesno krše propise.\n"Svakih 15 dana pišem dopise, ali niko ne reaguje. Zimus smo zbog toga morali da zaustavimo rad i imali smo ogromnu štetu zbog toga", kazao je Škrebić.\n"Vide da drvo ne stiže u dovoljnim količinama. Imamo sirovine za period od tri do deset dana, ali u ovim uslovima ne smijemo dočekati zimu. Sve dok imamo šta raditi, radićemo, ali sigurno ćemo se zaustaviti", naglašava Škrebić.\nUprkos problemima, ugovori prema prioritetnim kupcima, banjalučkim Eko toplanama i preduzeću RS Silikon iz Mrkonjić Grada, te ino-partnerima biće u potpunosti poštovani.\nIz Šuma RS kazali su da sa Destilacijom imaju potpisane ugovore o isporuci oko 96.000 kubnih metara za suvu destilaciju, uz odloženo plaćanje do 90 dana po cijeni od 52,7 KM po kubiku. Dodaju da je na sastanku održanom 6. septembra zaključeno da se još ozbiljnije pristupi isporuci, pa je do 14. septembra Destilaciji isporučeno oko 2.400 kubika ili oko 400 kubika dnevno.\n"Postoji problem na terenu sa izvođačima radova i nedostatkom adekvatne radne snage, što usporava proizvodnju šumskih drvenih sortimenata. U toku je snabdijevanje stanovništva, škola, bolnica, javnih ustanova ogrevnim drvetom za predstojeću zimsku sezonu, tako da je opravdan razlog što je isporuka prema svim korisnicima, pa i Destilaciji, slabijeg intenziteta", rekli su u Šumama.\nRadnici Destilacije zatražili su pomoć i od Sindikata šumarstva, prerade drveta i papira Republike Srpske jer strahuju da će im biti uskraćeno pravo na rad zato što ne mogu da dobiju ugovorenu sirovinu od snabdjevača.\nIz Hemijske industrije Destilacija, koja zapošljava 350 ljudi, upozoravaju da sporazum sa šumskim gazdinstvima o isporuci drvnog sortimenta ne daje rezultate. Iz Sindikata šumarstva, prerade drveta i papira saopšteno je da radnici najavljuju da će organizovano, uz pomoć Sindikata, krenuti prema Banjaluci, da bi okupljanjem ispred zgrade Vlade RS ukazali na probleme sa kojima se suočavaju.


USPEH PROJEKTA „STOP DEČIJEM RADU”\nBujanovac, Vranjska Banja - U okviru realizacije projekta „Stop dečjem radu”, čiji je cilj da romska deca prestanu da napuštaju sistem obrazovanja zbog odlaska na rad sa roditeljima, 31 dete iz 30 romskih porodica nije išlo na rad sa roditeljima, niti je napustilo školovanje.\nPrema rečima Kenana Rašitovića, koordinatora „Omladinskog centra za edukaciju Roma” u Bujanovcu, projekat je realizovan u saradnji sa „Romskim kulturnim centrom“iz Vranjske Banje, a implementiran je u Bujanovcu i Vranjskoj Banji.\n„138 romske dece je dobilo školske udžbenike, 13 romskih učenika je završilo srednju školu pri Narodnom univerzitetu u Vranju, 12 roditelja romske dece se prekvalifikovalo ili dokvalifikovalo za nova zanimanja za koja postoje potrebe na tržištu rada, obezbeđena je užina za romsku decu i ekonomski su osnažene romske porodice iz kojih je bilo naznaka da će deca napustiti redovno školovanje zbog odlaska na rad sa roditeljima,” rekao je Rašitović.\nKoordinator „Omladinskog centra za edukaciju Roma“se zahvalio na saradnji lokalnim samoupravama u Bujanovcu i Vranju, Fondu za otvoreno društvo u Beogradu i Narodnom univerzitetu u Vranju, centrima za socijalni rad u Vranju i Bujanovcu, kao i nevladinim organizacijama na jugu Srbije.\nZvezdan Ramić, koordinator „Romskog kulturnog centra“ u Vranjskoj Banji, je predložio osnivanje socijalnih zadruga na tom području.\nAmet Arifi, socijalni radnik u Centru za socijalni rad u Bujanovcu, poručio je da bi zapošljavanje Roma sa završenom školom posebno motivisalo romske porodice da školuju svoju decu, dodavši da Roma gotovo i da nema na radnim mestima u državnoj administraciji.\nDanijela Milosavljević, većnica za socijalna pitanja Grada Vranja, je ukazala na nedovoljne aktivnosti inspekcijskih organa u slučajevima kada deca romske nacionalnosti napuštaju sistem obrazovanja.\nGordana Dimitrijević, direktorka Narodnog univerziteta u Vranju, je rekla da ta ustanova ima intenzivnu saradnju sa romskim nevladinim organizacijama i da će nastaviti da pomaže realizaciju njihovih projekata koji se odnose na probleme u obrazovanju romske dece i Roma koji nemaju osnovnu školu.\nIzvor: Vranjske i Koordinaciono telo


Danas sastanak Izetbegovića i Čovića, formiranje vlasti ponovo na dnevnom redu - BIGportal.ba\n7 Novembra, 2019 7 Novembra, 2019 021\nDelegacije će predvoditi predsjednik SDA Bakir Izetbegović i predsjednik HDZ-a BiH Dragan Čović, a ključna tema sastanka bit će formiranje vlasti na nivou države Bosne i Hercegovine i njenog entiteta Federacije BiH.\nMediji su nakon otkazivanja spekulisali kako do sastanka nije došlo zbog izjave Dragana Čovića da se prvo treba formirati Savjet ministara BiH, a da se pitanje Godišnjeg nacionalnog plana (ANP) za NATO treba rješavati tek nakon imenovanja novog saziva državnog organa zakonodavne vlasti. Inače, identične teze koje propagira Čović o “bezuslovnom formiranju” Savjeta ministara BiH još od oktobra 2018. godine zastupa i član Predsjedništva BiH i predsjednik SNSD-a Milorad Dodik.\nLider SDA Bakir Izetbegović ranije je odbacio mogućnost da se njegova stranka upusti u formiranje Savjeta ministara BiH, a da ne riješi pitanje slanja ANP-a u sjedište NATO-a.\nFunkcioneri SDA u nekoliko navrata su pozvali HDZ BiH da započne proces formiranja vlasti na nivou entiteta FBiH s obzirom na to da HDZ BiH prvo mora predložiti kandidata za predsjednika FBiH. Naime, prije imenovanja Vlade Federacije BiH zakonodavna vlast mora imenovati predsjednika i potpredsjednika FBiH koji u konačnici predlažu Parlamentu FBiH kandidata za predsjednika Vlade FBiH.\nDelegacije SDA i HDZ-a BiH sigurno će razgovarati i o NATO putu BiH koji opstruišu političke stranke iz bh. entiteta RS, dakle i SNSD koji želi biti dio vlasti na državnom nivou, ali i SDS i PDP koji od 2015. godine imaju ministre u Savjetu ministara BiH.


SU: SANITARNA INSPEKCIJA ZABRANILA KORIŠĆENJE DEČJEG KUTKA U BOLNICI ZBOG NEHIGIJENSKIH USLOVA\nSanitarna inspekcija zabranila je korišćenje dečjeg kutka “Cvrčak” Opšte bolnice u Subotici zbog higijenskih nedostataka koji ugrožavaju zdravlje korisnika. Bolnica i PU Naša Radost ne mogu da se dogovore ko će čistiti objekat u kojem borave hospitalizovana deca.\nKako se navodi u Rešenju o zabrani do kojeg je došao portal Magločistač, korišćenje objekta je zabranjeno zbog toga što higijensko održavanje tavanskog prostora nije zadovoljavajuće, kao ni samo tekuće higijensko održavanje u sklopu objekta sa neispravnim instalacijama i nezavršenim radovima.\nOvo stanje je utvrđeno inspekcijskim nadzorom obavljenim početkom novembra 2016. godine.\nKako je navedeno, nakon izrečene preventivne mere, naloženo je Predškolskoj ustanovi Naša Radost da u roku od tri dana reši pitanje sanitarno-higijenskog održavanja objekta koji mu pripada, nakon čega je ustanova obavestila inspekciju da su nedostaci “delom otklonjeni”, te da je u toku dogovor sa rukovodstvom Opšte bolnice, u kojoj se objekat nalazi, za tekuće higijensko održavanje objekta.\nPU Naša Radost je nakon toga obavestila inspekciju da dogovor nije postignut jer “Cvrčak” predstavlja “tuđi objekat”, odnosno objekat bolnice, te da bi “vođenje računa i održavanje tuđeg objekta predstavljalo kršenje Zakona o budžetskom sistemu”.\nNakon toga, Sanitarna inspekcija je sredinom januara obavila kontrolni sanitarni pregled i konstatovala da nije rešeno pitanje sanitarno-higijenskog održavanja ni od “Naše radosti”, ni od Opšte bolnice, zbog čega je zabranila korišćenje ovog objekta.\nDečji kutak “Cvrčak” nalazi se na IX spratu Opšte bolnice u Subotici i u njemu se obavlja pedagoški rad sa hospitalizovanom decom, koji kontinuirano traje od 1975. godine.\nU Dečjem kutku rade dva prosvetna radnika sa decom koja se leče na Dečijem odeljenju, Dečjoj hirurgiji, Očnom odeljenju i Otorinolaringologiji.\n“Prosvetni radnik svojim radom treba da doprinese da deca bar na trenutak zaborave na bolove, terapiju, tugu i želju za porodicom. Cilj je humanizovati boravak dece u bolnici i time sprečavati pojavu psihičkih poremećaja, kao i negativne posledice hospitalizacije”, navedeno je u opisu objekta na sajtu PU “Naša radost”.\nIz PU Naša Radost, krajem prošle godine, nakon skupštinske rasprave o tome da su deci nedavno servirani kamenčići u pasulju, usledile su i optužbe rukovodstva ove ustanove na račun novinara da lažu u izveštavanju o ovom slučaju, iakao je direktor ove Ustanove u izjavi novinarima potvrdio prisustvo kamenčića u dečijim obrocima.\nUpišite tekst * two × = two


Pitanje na stolu Brisela: Koliku je štetu pretprela Evropa zbog antiruskih sankcija? - Sputnjik Srbija\n20:27 22 April 2021\nPitanje na stolu Brisela: Koliku je štetu pretprela Evropa zbog antiruskih sankcija?\n09:42 17.03.2021 (osveženo 09:57 17.03.2021) Preuzmite kraći link\nBelgijski član Evropskog parlamenta Filip de Man pokrenuo je pitanje štete koje su pretrpele zemlje Evropske unije zbog sankcija koje je Brisel uveo Moskvi. Portao „RT“ upoznao se sa zahtevom poslanika koji je upućen Savetu EU.\n„Savet EU je od 2014. godine uveo brojne ograničavajuće mere i ekonomske sankcije protiv Rusije. Najnovije su nedavno produžene do kraja 2021. godine“, podsetio de Man.\nPoslanika je zanimalo kako Savet EU procenjuje razmeru štete koju je Evropa pretprela zbog takvih odluka.\n„Da li je Savet EU dobro proračunao ekonomske posledice po države Evropske unije usled usvojenih ekonomskih sankcija? Koliko će te sankcije koštati članice EU?“, zapitao se parlamentarac.\nPodsetimo, Evropska unija je nedavno produžila do 15. septembra sankcije protiv niza ruskih i ukrajinskih građana i kompanija. Sankcije su stupile na snagu u martu 2014. godine „zbog podrivanja teritorijalnog integriteta, suvereniteta i nezavisnosti Ukrajine“ i od tada se redovno produžavaju svakih šest meseci. Moskva je bila prinuđena da preduzme kontramere. Strane od tada kontinuirano produžavaju trajanje uzajamnih ograničenja.\nKako je ruski lider Vladimir Putin ranije rekao, Moskva je do 2019. godine zbog nametnutih ograničenja izgubila oko 50 milijardi dolara, dok je Evropska unija izgubila 240 milijardi dolara.\nPredsednik evropskih privrednih komora: EU pravila greške u odnosima sa Rusijom\nsankcije Rusiji, Evropa, šteta, Brisel


ODRŽANA SEDNICA SAVETA UNIVERZITETA U BEOGRADU: Neophodno hitno delovanje za izmenu Zakona o visokom obrazovanju\n"Cene školarina na master i doktorskim studijama ostaju iste u predstojećoj godini, ali će zbog određenog broja budžetskih mesta za koje Ministarstvo prosvete ne uplaćuje sredstva, fakultetima biti omogućeno da naknadno naplate školarine i studentima na budžetu", najavljeno je na sednici Saveta Univerziteta u Beogradu.\nNa sednici je takođe ocenjeno da Zakon o visokom obrazovanju ("Sl. glasnik RS", br. 88/2017 i 27/2018 - dr. zakon) čije prelazne odredbe treba da počnu da se primenjuju "veoma problematičan", kao i da je ombudsman univerziteta podneo predstavku Ustavnom sudu u Beogradu zbog spornih odredbi.\nPredstavnici Beogradskog univerziteta i studenata saglasili su se da je neophodno hitno delovanje za izmenu Zakona, zbog toga što on uvodi nedovoljno jasnu terminologiju i zbog toga što okončava radni odnos svim profesorima kojima je produžen rok, nezavisno od toga do kada je produžen, a da su oni imali samo šest meseci da ponovo konkurišu za svoja radna mesta.\nBeogradski univerzitet je poboljšao svoju međunarodnu vidljivost prisustvom profesora na listi najcitiranijih istraživača i učešćem na međunarodnim skupovima i konferencijama, naveo je rektor Beogradskog univerziteta Vladimir Bumbaširević.\n"Beogradski univerzitet je u 2017. godini uvećao broj studijskih programa za 13, na 350, preko 21.000 studenata sva tri nivoa studija je upisalo nastavu... tako da Univerzitet sada ima oko 100.000 studenata. Iste godine je izdato oko 15.000 diploma, više od 450 doktorata, a izglasano je i 137 redovnih, 14 vanrednih i tri emeritus profesora", dodao je Bumbaširević.\nKomentarišući pad Beogradskog univerziteta na Šangajskoj listi, savet se saglasio da pad na 301. mesto ne treba previše da zabrinjava, zato što ne predstavlja drastičnu razliku, ali da treba obratiti pažnju na budući rad.\n"Broj objavljenih naučnih radova je veći nego 2016. godine, ali i drugi univerziteti postoje, i oni rade i napreduju. To ne znači da treba da nastavimo da se trudimo", ocenio je Bumbaširević.\nPredsednik Saveta Univerziteta u Beogradu, Branko Kovačević, je naveo da je jedan od velikih nedostataka ukidanje ministarstva za nauku koje je trebalo da unapredi i sistem visokog obrazovanja, što tumači i politikom koja ne uvaža obrazovanje.\nIzvor: Vebsajt N1, 10.09.2018.


Cvijanović: Sankcije me dodatno uvjeravaju da je ono što radim ispravno\nPredsjednica Republike Srpske Željka Cvijanović izjavila je večeras da je sankcije Velike Britanije dodatno drže u uvjerenju da je ispravno sve ono što radi u Republici Srpskoj, ali i BiH.\nCvijanovićeva je navela da su sankcije došle kao rezultat toga što poštuje institucije i Ustav.\n"Ja sam čovjek Republike Srpske, gdje čitav niz godina obavljam veoma važne pozicije koje zahtijevaju i odgovorno ponašanje, pridržavanje Ustava. Ne slažem se sa nekim strancima koji su odlučili da ignorišu Ustav ili da kažu da je ustavno ono što se desilo nakon Ustava, a nije došlo do njegove promjene, ili da nije ustavno ono što je bazično napisano u Ustavu", rekla je Cvijanovićeva za ATV.\nCvijanovićeva je navela da se u njenom stvarnom životu ništa nije promijenilo, da radi za Republiku Srpsku te da će nastaviti to da radi na kojoj god poziciji se nalazila.\n"To je moje opredjeljenje, zato što znam da moramo biti okupljeni oko ciljeva Republike Srpske i njenih interesa, da ne smijemo gubiti ni energiju ni volju ni želju da iskomuniciramo ono što su naši pravi razlozi", istakla je Cvijanovićeva.\nOna je naglasila da su razlozi za sankcije Velike Britanije lažni, kao i da su optužbe koje su tamo navedene apsolutna laž. "To što neko kaže kako podrivate ustavni poredak ili legitimitet institucija BiH, apsolutno nije tačno", rekla je Cvijanovićeva.\nOna je navela da je lažna je tvrdnja da je zajedno sa srpskim članom Predsjedništva BiH Miloradom Dodikom prijetnja za mir i stabilnost, te naglasila da oboje spadaju u red političara koji pozivaju na mir i solidarnost i trude se da pokažu da su odnosi u regionu puno bolji.\n"Jedna od još većih laži jeste kako mi radimo nešto u Republici Srpskoj po nalogu predsjednika Ruske Federacije Vladimira Putina. Mislim da su iskoristili globalnu histeriju i pokušaju nas sa mikro plana prebaciti na makro plan, da bi to bolje zvučalo", navela je Cvijanovićeva.\nCvijanovićeva je ponovila da ne krši Dejtonski sporazum, već ga zagovara, a da ga krše oni koji su ga izmijenili, izvitoperili ili ga tumače na različite načine.\n"U mom stvarnom i političkom životu se ništa nije promijenilo. Uvjerena sam da treba da se držim Ustava i to ću uvijek raditi i kao građanin, a posebno kao neko ko ima i dodatnu obavezu da se tako ponaša zbog funkcije koju obavlja", navela je Cvijanovićeva.


Špirić pozvao Incka da poništi poslednje odluke\nPredsedavajući Saveta ministara BiH Nikola Špirić izjavio je danas da bi visoki predstavnik u BiH Valentin Incko trebalo da povuče svoje poslednje odluke i tako otvori prostor za dijalog.\n"Snaga visokog predstavnika upravo bi trebalo da bude u takvom potezu - da stavi van snage svoje odluke i da pozove partnere za sto da se razgovara, jer nametnute odluke neće pomoći BiH", kazao je Špirić novinarima u Banjaluci.\nUpitan da li je spreman da podnese ostavku ako od srpskih predstavnika u zajedničkim organima BiH budu zatražene ostavke zbog Inckovih odluka, on je kazao da je "na takav potez spreman otkako je imenovan na funkciju predsedavajućeg Saveta ministara BiH".\nVisoki predstavnik Valentin Incko 18. septembra nametnuo je set zakona u cilju okončanja supervizije u distriktu Brčko, koji se odnose na promene državljanstva građana distrikta, snabdevanje strujom i na podelu sredstava od sukcesije bivše SFRJ.\nIncko je istog dana produžio mandat Upravnom odboru i direktoru kompanije "Elektroprenos" čiji je rad blokiran skoro godinu dana.\nVlada RS juče je odbacila Inckove odluke, poručujući da ih neće primenjivati.\nIstovremeno je najavljena tužba protiv Incka, ali i svih ranijih visokih predstavnika zato što su, kako je navedeno, nametanjem odluka prekršili Dejtonski sporazum.


Kovid 19 drastično smanjio broj turista u Srbiji u martu - Sputnjik Srbija\n18:20 04.05.2020 (osveženo 18:59 04.05.2020) Preuzmite kraći link\nProglašenje pandemije virusa kovid 19 i privremeno obustavljanje svih komercijalnih međunarodnih letova uticali su na to da pad dolazaka stranih turista u Srbiju u martu bude 56 odsto.\nKada su noćenja u pitanju, ostvareno ih je 45,7 odsto manje nego u martu prošle godine.\nU martu ove godine u našoj zemlji je boravilo 102.623 turista, koji su ostvarili 344.596 noćenja, prenosi Tanjug.\nZahvaljujući odličnim rezultatima u januaru i februaru, pre nego što su granice mnogih zemalja zatvorene za putovanja, pad dolazaka stranih turista u našu zemlju je za prvi kvartal ove godine, odnosno januar-mart, bio jednocifren i iznosi 8,3 odsto.\nU Turističkoj organizaciji Srbije očekuju da će taj pad biti značajno veći kada se sumiraju rezultati iz aprila, u kojem je turizam stao u celom svetu.\nPrema podacima Turističke organizacije Srbije, u periodu januar-mart Srbiju je posetilo ukupno 556.351 turista. Najveći broj dolazaka u tom periodu ostvarili su domaći turisti.\nOd inostranih zemalja, najveći broj noćenja ostvarili su turisti iz Rumunije (54.654 noćenja, što je 2,5 odsto manje u poređenju sa periodom januar-mart 2019. godine), zatim slede turisti iz Crne Gore, Rusije, BiH, Severne Makedonije.\nNa koje sve načine bi se turizam u Srbiji mogao oporaviti\nPoziv dijaspori da odmor provede u otadžbini, vaučeri, kineski turisti, godišnji odmor u svojoj zemlji — sve su to predlozi u okviru 12 mera za oporavak turizma, sa kojima se više od 70 lokalnih organizatora tura i aktivnosti po Srbiji obratilo državnom vrhu.\nPredstavnik bloga „Tripin Srbija“, koji se bavi promovisanjem srpskog turizma, Marjan Dragić rekao je da su upoznati sa merama i inicijativama i da se slažu da bi one mogle oporaviti turizam u Srbiji.\nIz „Tripin Srbije“ ocenjuju da je najveći problem srpskog turizma edukacija.\n„Zaključujemo da postoje ljudi koji su veoma sposobni da se bave turizmom, a nemaju glas javnosti, dok oni koji se bave, nisu adekvatno obrazovani. Nisu upućeni na lokalu, nisu svesni svih potencijala, znamenitosti i atrakcija koje neki kraj nudi“, kazao je Tanjugu Dragić.\nKako je istakao, Srbija ima toliko lepota i atrakcija, stotine zanimljivih lokaliteta koje treba iskoristiti i reklamirati se u inostranstvu, šta je to sve što Srbija još ima osim gradskog turizma.


EU: Vakcine za zapadni Balkan što je pre moguće - Sputnjik Srbija\n07:34 18 Jun 2021\nEU: Vakcine za zapadni Balkan što je pre moguće\n08:35 22.01.2021 (osveženo 08:36 22.01.2021) Preuzmite kraći link\nLideri EU zatražili su sinoć veću solidarnost sa trećim zemljama kada je reč o isporuci vakcina, a predsednica Evropske komisije Ursula fon der Lajen kaže da će zapadni Balkan dobiti vakcine od EU ”što je pre moguće”.\nFon der Lajen ocenjuje da Kovaks instrument, koji je isključivo namenjen za nabavaku vakcina za zemlje sa malim i srednjim primanjima, ”trenutno ima problema u nabavci vakcina” i da EU uspostvalja ”drugu traku” kojim bi se zemljama regiona donirale doze direktno od zemlja članica.\n”Predložila sam EU mehanizam kojim će te zemlje imati pristup delu vakcina iz naših rezervi. Možemo i moraćemo da to uradimo bez prekidanja naših nacionalnih kampanja vakcinacje i uz koordinaciju sa farmaceutskim kompanijam”, rekla je Fon der Lajen posle samita lidera EU u formatu video-konferencije.\nOn dodaje da je pomoć trećim zemljama da dobiju vakcine u interesu same EU.


Mladi rade za 440 evra, priželjkuju 800 - Portal Moj Bečej - Bečejske opštine iz ugla građana!\nUprkos tome što ne zarađuju onoliko koliko bi hteli, 49 odsto mladih u Srbiji je reklo da je zadovoljno poslom koji radi\n– Prosečna zarada bez poreza i doprinosa mladih između 15 i 29 godina u julu 2020. iznosila je 51.898 dinara i u odnosu na jul 2019. nominalno je veća za 12,7 odsto, kažu za Danas u RZS, napominjući da je prosečna neto zarada zaposlenih u istoj starosnoj grupi u julu prošle godine bila nešto veća od 46.000 dinara.\n– Mladi već godinama unazad kao ključan problem i razlog zašto odlaze navode nezaposlenost i to zaista treba staviti u korelaciju sa kvalitetnim i dostojanstvenim životom. Jer ako nemaju primanja ne mogu da se osamostale, ako ne mogu da se osamostale i žive sa roditeljima i to utiče na kvalitet života i to je vrlo povezano, kaže za Danas generalni sekretar Krovne organizacije mladih Stefan Đorđević.\n– Oni iz Vojvodine i Beograda su govorili da su plate iznad 80.000 dovoljne za pristojan život, dok su mladi iz drugih krajeva zemlje tražili manje, odnosno zadovoljili bi se i sa platama od 65.000 dinara jer imaju i manje prilike za posao, ističe Đorđević. Kako kaže, jako malo njih zarađuje onoliko koliko misle da bi trebalo da bi bolje živeli.\n– U Beogradu i Vojvodini mladi najlakše dolaze do posla, što pokazuje centralizovanost i to koliko su veće prilike u velikim centrima za zapošljavanje, dok su drugi u težem položaju da dođu do posla, što se kasnije odražava i na njihovo poverenje u demokratiju, institucije, čak i na to to kako gledaju na vrednosti, napominje Đorđević.\n– Imamo situaciju u kojoj veliki broj mladih ne radi a i oni koji rade rade za plate koje su niže od onog što oni smatraju da je potrebno, ali su svesni okruženja i zato srećni što imaju bilo kakav posao u odnosu na svoje kolege koji se muče da dođu do bilo kakvog posla, napominje Stefan Đorđević.\n– Evidentno je da mladi imaju problem da nađu posao, dosta se priča o tome, zato treba kreirati poslove za mlade, doneti konkretne mere jer one mogu da naprave suštinsku razliku. Mere koje će ciljano uticati na to da se popravi situacija na tržištu rada mladih. Da vidimo da li će mladi sa rurala dobiti podsticaj da pokrenu biznis, da li je moguće uopšte zaposliti van Beograda, Novog Sada ili Niša, kaže Stefan Đorđević.\nOn dodaje da je njihovo istraživanje pokazalo da najmanje problema da pronađu posao imaju mladi koji su završili srednje stručne škole i oni sa višim školama, da najviše problema imaju oni samo sa osnovnim obrazovanjem, potom slede oni sa srednjim opštim obrazovanjem i fakultetima.\nOznake: DanasIstraživanjeKOMSKrovna organizacija mladih SrbijemladiPosaozapošljavanje mladih


Ogranak Kolubara - Lazarevac - Direktoru „Kolubare“ Vidovdanska nagrada\nMiloradu Grčiću, direktoru Rudarskog basena „Kolubara“, danas je dodeljena Vidovdanska nagrada Gradske opštine Lazarevac.\nPo jednoglasnoj odluci Komisije za dodelu javnih priznanja, tradicionalna nagrada GO Lazarevac ove godine pripala je Miloradu Grčiću, direktoru „Kolubare“, koji je svojim zalaganjem, kako na nivou „Elektroprivrede Srbije“, tako i u Vladi Republike Srbije, dao veliki doprinos za integraciju „Kolubara Metala“ u Rudarski basen „Kolubara“, čime će biti postignuta sigurnost i kontinuitet u proizvodnji lignita i energetskoj stabilnosti Srbije.\nDragan Alimpijević, predsednik GO Lazarevac, na svečanoj sednici Skupštine GO Lazarevac posvećenoj Vidovdanu, Danu opštine, uručio je Vidovdansku nagradu Miloradu Grčiću, koji je, zahvaljujući se na ukazanoj časti, istakao:\n-Razlog koji je naveden u obrazloženju da, danas, na možda najsvetiji srpski praznik, Vidovdan budem počastvovan ovom nagradom, jeste privredne prirode, privrednog karaktera i to je ponovna integracija i vraćanje u Rudarski basen „Kolubara“ nepravedno izdvojenog preduzeća „Kolubara Metala“ gde je zaposleno 2.770 radnika, najviše iz opštine Lazarevac, ali i iz opština Aranđelovac, Ub, Lajkovac, Obrenovac itd. To jeste jedinstven primer u Srbiji, jedina forma te vrste koja je uspešno završena i na ovaj način obezbeđena je egzistencija ne samo za 2.770 zaposlenih i skoro osam hiljada ljudi, članova njihovih porodica, već je obezbeđen i opstanak RB „Kolubara“, oslonca srpske energetske bezbednosti. Ovo priznanje obavezuje da rad mora biti još ozbiljniji, i pored dosadašnjih pozitivnih efekata, moram pokušati da se odužim onima koji su mi ukazali ovakvu čast - rekao je Grčić.\nMaterijalnog dela nagrade direktor RB „Kolubara“ odrekao se u korist lazarevačkog Dnevnog boravka za decu ometenu u razvoju.


Omladinski kulturni aktivizam od 4. do 12. aprila u Kulturnom centru Novog Sada\nSeminar koji organizuje Kulturni centar Novog Sada pod nazivom „Omladinski kulturni aktivizam i interkulturalni dijalog“ uz pomoć programa Evropske komisije „Mladi u akciji“ biće povod da se u Novom Sadu od 4. do 12. aprila okupi čak 28 mladih iz 14 zemalja Evrope i Azije.\nPored učesnika iz Srbije ovaj seminar će pohađati i mladi iz Španije, Nemačke, Italije, Mađarske, Hrvatske, Makedonije, Albanije, Bugarske, Grčke, Turske, Jermenije, Rusije i dalekog Azerbejdžana.\nCilj ovog seminara jeste da poveže mlade ljude zainteresovane za kulturnu razmenu i podstakne ih da diskutuju o tome kako aktivizam može da menja društvo i prenesu iskustva iz svojih zemalja o uticaju mladih na društvene promene. Učesnici ovog seminara takođe će razgovarati o ulozi kulture i umetnosti u sprečavanju konflikata, a rezultate svog rada prikazaće javno 11. aprila.\nSeminar će se održati u Kulturnom centru Novog Sada a vodiće ga dve iskusne edukatorke iz oblasti omladinskog rada i socijalno angažovane umetnosti – Svetlana Kijevčanin iz Srbije i Šantel Lindo iz Velike Britanije.\nViše o seminaru, organizatorima i učesnicima možete pročitati na blogu kreiranom za potrebe ovog seminara http://youthculturedialog.wordpress.com


Агенција за привредне регистре | Metodologija za utvrđivanje podataka o bonitetu i davanje ocena boniteta\nRegistar finansijskih izveštaja sadrži računovodstvene podatke počev od 1994. godine koji su primenom posebne metodologije standardizovani u komparativnim višegodišnjim vremenskim serijama čime je omogućena njihova uporedivost iz godine u godinu. Metodologija za standardizaciju podataka i pokazatelja o bonitetu uspostavljena je 2002. godine, i od tada se kontinuirano usaglašava sa direktivama Evropske unije, međunarodnim računovodstvenim standardima i pravilima finansijske analize.\nIstovremeno, tokom 2007. godine razvijena je metodologija za ocenu sposobnosti izmirivanja obaveza privrednog društva u formi skoringa, koja je bazirana na kvantitativnom vrednovanju finansijskih performansi društva primenom sofisticiranog ekspertskog sistema. U 2008. godini izdata je druga, inovirana verzija te ocene, upotpunjena uvođenjem dodatnih analiza, kao i uključivanjem korektivnog faktora. Od 2020. godine izdaje se treća, usavršena verzija ocene u formi skoringa, utvrđena na osnovu unapređenih analiza prilagođenih savremenim trendovima poslovanja.\nOd uspostavljanja Metodologije za utvrđivanje podataka i pokazatelja o bonitetu i davanje ocena boniteta, usklađivanja su vršena uglavnom radi usaglašavanja sa izmenama računovodstvenih propisa. Pri tome, uvažavajući pomenute izmene, ocena boniteta privrednih društava u formi skoringa utvrđuje se prema istom modelu počev od 2007. godine, uz izvesna prilagođavanja i usavršavanja.\nMetodologija za utvrđivanje podataka o bonitetu privrednih društava, zadruga, ustanova i preduzetnika i davanje ocena boniteta privrednih društava – opšti deo.


Vitez Malte - Steve Berry | Knjiga.ba knjižara\nPisac: Steve Berry\nUzbudljiv istorijski triler o izgubljenim drevnim spisima i napadu na samo srce hrišćanstva. Papa je mrtav, a konklava za izbor njegovog naslednika samo što nije počela. Kardinali počinju da pristižu u Vatikan, svi osim jednog, koji je iz Rima otišao na Maltu u potrazi za dokumentom koji potiče još iz IV veka. U međuvremenu, bivši operativac Ministarstva pravde SAD Koton Malon nalazi se na jezeru Komo u Italiji, na tragu davno izgubljenih pisama koja su jedan drugom pisali Vinston Čerčil i Benito Musolini i koja mogu da iznova ispišu istoriju.\nAli još neko pokušava da dođe do njih, i Malon je uvučen u lov koji privlači pažnju legendarnih Malteških vitezova. Ovaj viteški red postoji duže od devet stotina godina i sada deluje kao globalna humanitarna organizacija, ali u njihovim redovima vreba nevolja – Secreti, drevna sekta koja ima nameru da utiče na predstojeću konklavu. Izbor novog pape doveden je u pitanje, a Malon se trka sa odmetnutim kardinalom, Secretima, vitezovima i vremenom da pronađe ono što je bilo izgubljeno vekovima.\nOriginalni naziv: The Malta exchange\nUzbudljiv istorijski triler o izgubljenim drevnim spisima i napadu na samo srce hrišćanstva. Papa je mrtav, a konklava za izbor njegovog naslednika samo što nije počela. Kardinali počinju da pristižu u Vatikan, svi osim jednog, koji je iz Rima otišao na Maltu u potrazi za dokumentom koji potiče još iz IV veka. U međuvremenu, bivši operativac Ministarstva pravde SAD Koton Malon nalazi se na jezeru Komo u Italiji, na tragu davno izgubljenih pisama koja su jedan drugom pisali Vinston Čerčil i Benito Musolini i koja mogu da iznova ispišu istoriju. Ali još neko pokušava da dođe do njih, i Malon je uvučen u lov koji privlači pažnju legendarnih Malteških vitezova. Ovaj viteški red postoji duže od devet stotina godina i sada deluje kao globalna humanitarna organizacija, ali u njihovim redovima vreba nevolja – Secreti, drevna sekta koja ima nameru da utiče na predstojeću konklavu. Izbor novog pape doveden je u pitanje, a Malon se trka sa odmetnutim kardinalom, Secretima, vitezovima i vremenom da pronađe ono što je bilo izgubljeno vekovima.


Svaka čast: UN hvale srpski katastar! – UCENTAR\nU Centar 28/08/2020\t0 Comments\nSrbija se našla na listi prvih 10 zemalja koje su počele implementaciju Integrisanog okvira za upravljanje geoprostornim podacima (IGIF) Ujedinjenih nacija i Svetske banke, saopštio je danas Republički geodetski zavod (RGZ).\nKako se navodi Konferencija „Digitalizacijom do razvoja za održivu budućnost u Istočnoj Evropi“ koju je RGZ organizovao u Vrdniku septembra prošle godine ocenjena je kao jedan od 15 globalno najvažnijih događaja na svetu u ovoj oblasti.\n„Pohvale RGZ-u stigle su sa „Desete plenarne sednice ekspertske komisije Ujedinjenih nacija za globalno upravljanje geoprostornim informacijama – UNGGIM“, koja je održana 26. i 27. avgusta“, navodi se u saopštenju i dodaje da je predstavnik Srbije i jedini iz regiona jugoistočne Evrope bio direktor RGZ Borko Drašković.\nRGZ navodi da je najvažnija tema ovogodišnjeg zasedanja održanog preko video platforme bio Integrisani okvir za upravljanje geoprostornim podacima (IGIF) čiju izradu vode Ujedinjene nacije i Svetska banka.\nIz RGZ ocenjuju da su digitalizacija i reforme koje sprovode kroz projekat „Unapređenje zemljišne administracije u Srbiji“ rezultati koji se prepoznaju na svetskom nivou.\nNa sednici UNGGIM razmatrani su i budući trendovi i okvir Ujedinjenih nacija za efikasnu zeml?išnu administraciju a doneta je odluka da se formira „Globalni centar izvrsnosti za geodetski referentni okvir“.\nUspostavljena je jača saradnja sa grupom eksperata Ujedinjenih nacija za geografska imena i velika pažnja posvećena je integraciji geoprostornih, statističkih i drugih informacija kao i primeni geoprostornih informacija u efikasnom upravljanju zemljištem i kriznim situacijama.\n„Zaključci i smernice će biti primenjeni u okviru aktivnosti Republike Srbije na izradi Registra rizika, eProstora i drugih važnih projekata“, navodi se u saopštenju RGZ.\nInače, poslednjih godina srpski katastar je doživeo revolucionarne promene na planu digitalizacije i ubrzanja dobijanja dozvola. Iako je desetina godina unazad u ovom strateškom državnom preduzeću vladala poprilično anarhična situacije- stvari su se promenile- da eto sada pohvale stižu i od eksperata UN.\nMilion vakcina stiže u Srbiju, najavio Aleksandar Vučić!


"Gradnja HE "Ulog" na Neretvi: Uskoro kreiranje konačnog rješenja - Akta.ba\n"Gradnja HE "Ulog" na Neretvi: Uskoro kreiranje konačnog rješenja\n30.01.2010. 10:05 / Izvor: Fokus\nNacrtom regulacionog plana za šire područje MZ Ulog, gdje kompanija EFT planira izgradnju hidroelektrane na rijeci Neretvi, obuhvaćeno je cjelokupno područje od međuentitetske granice, pa uzvodno rijekom Neretvom, sve do mosta u mjestu Ulog.\nOvo je potvrdila načelnica opštine Kalinovik, Mileva Komlenović, nakon stručne rasprave o Nacrtu, koji je radilo preduzeće "Projekt" iz Banja Luke. Ona je dodala da uskoro očekuje kreiranje konačnog rješenja, koje predstavlja početak najvećeg razvojnog projekta na tom području.\n"Gradnja HE "Ulog" na Neretvi biće najznačajniji projekat u ovom dijelu RS-a, u posljednjih nekoliko decenija, a ova izrazito nerazvijena i budžetom siromašna lokalna zajednica, te ovdašnje stanovništvo, očekuju da bi njegova realizacija mogla donijeti snažan iskorak u razvoju ovog mahom brdsko-planinskog kraja", rekla je Komlenovićeva ističući da posebno očekuju efekte u segmentu zapošljavanja.\nPo prvobitnoj studiji izvodljivosti, koju je predočila energetska kompanija EFT, HE "Ulog" je koncipirana kao klasično derivaciono postrojenje, koje će sačinjavati dva agregata instalisane snage od 35 megavata, a koji će godišnje moći da proizvode blizu 80 gigavat-časova električne energije.\nUkupna vrijednost planirane investicije je oko 100 miliona eura, a pored izgradnje samog objekta, projektom je predviđena i izgradnja saobraćajnice i 110 kilovoltnog dalekovoda od HE "Ulog" do TS Kalinovik.\nCijeli projekat, predviđeno je, sprovešće se u skladu s direktivama EU o zaštiti životne sredine, a po planiranoj dinamici, probno puštanje postrojenja u rad očekuje se tokom 2013. godine.\nhidroelektrana na rijeci Neretvi


Treća sreća: Ekrem ulazi i na Farmu 5! - Svet portal\nHomeNaš svetEstrada\tTreća sreća: Ekrem ulazi i na Farmu 5!\t23.08.2013 - 14:02\nPeta sezona “Farme” počinje 1. septembra i trajaće – četiri meseca! Čak 60 javnih ličnosti potpisalo je ugovore, a među njima su loto devojke, voditelji, glumci, sportisti, manekeni, narodnjaci, zabavnjaci, hiphoperi, starlete… Polovina od tog broja, dakle 30 takmičara, useliće se prvog dana septembra na popularno seosko imanje, gde će se u narednih 120 dana boriti za glavnu nagradu vrednu 50.000 evra!\nKako saznaju Naše novine, među takmičarima je i maskota ovog rijalitija Ekrem Jevrić, kome će ovo biti treće učešće! On će se ostalim farmerima pridružiti tek u trećoj nedelji emitovanja, najverovatnije 20. septembra. U najdužoj “Farmi” do sada u seoskim poslovima oprobaće se i Suzana Mančić, Jelena Jovanović, Anastasija Buđić, Suzana Perović, Aleksandar Marinković, Džidža Stojković, Miloš Brkić, Alberto “So Sabi”, Šeki Turković, Nela Bijanić, Igor Starović, Indi, Ivan Marinković, Edin Škorić…


Porec vs RK Vinkovci wetten tipps - Hrvatska rukometna Liga spiel vorschau 2019-05-26 ODDS 1.85\n> Premijer Liga\n> Porec - RK Vinkovci\n> Hrvatska rukometna Liga\nHrvatska rukometna Liga\nERSTELLT AM: 26 May 2019\nImamo utakmicu u hrvatskoj rukometnoj ligi gdje ce ekipa Porec na svom terenu docekati ekipu Vinkovci u okviru 9. kola Championship Grupe. Domacin ekipa Porec je na 4 mjestu na tabeli ove grupe koja broji 6 timova sa 3 pobjede i 5 poraza a ekipa Vinkovci je na 5. mjestu na tabeli sa 2 trijumfa i 6 poraza. Obje ekipe su udaljene dosta od vodeca dva tima a tabeli i ova utakmica se igra iz licnog prestiza pa ovdje ocekujem da gosti pariraju favrizovanom domacinu i moj Tip je pobjeda Vinkovci sa ...\nImamo utakmicu u hrvatskoj rukometnoj ligi gdje ce ekipa Porec na svom terenu docekati ekipu Vinkovci u okviru 9. kola Championship Grupe. Domacin ekipa Porec je na 4 mjestu na tabeli ove grupe koja broji 6 timova sa 3 pobjede i 5 poraza a ekipa Vinkovci je na 5. mjestu na tabeli sa 2 trijumfa i 6 poraza. Obje ekipe su udaljene dosta od vodeca dva tima a tabeli i ova utakmica se igra iz licnog prestiza pa ovdje ocekujem da gosti pariraju favrizovanom domacinu i moj Tip je pobjeda Vinkovci sa AH +4.5. Vinkovci su ove sezone jednom pobjedili na ovom gostovanju\n(183) Not active tipster 4.49 € 1 week 4.49 € 1 week 13.99 € 1 month 13.99 € 1 month 21.99 € 2 months 21.99 € 2 months 59.99 € 6 months 59.99 € 6 months\nPorec - RK Vinkovci\nKroatien - Premijer Liga\n10/10 €999.00 €1,848.15 1.85\n50% HIT RATE\nHIT RATE: 50%


IMA AVIONA, NEMA AVIONA, IPAK IMA: Opšti haos na Crnom moru Britanski razarač 30\t28\nsankcije nisu u planu\nKsenija Prodanović\t 09.06.2021. 14:06h\nPosle izjave američkog predsednika o proširenju vanrednih mera na Zapadnom Balkanu, EU se izjasnila i potvrdila da ga neće slediti u sanksijama.\n"Naš angažman u regionu je veoma snažan. Razgovor o potencijalnim sankcijama nije na dnevnom redu. Svaka odluka o tome mora da bude doneta jednoglasno od strane svih zemalja članica. U ovom trenutku o tome se ne razgovara kada je reč o partnerima na Zapadnom Balkanu", rekao je portparol EU Peter Stano.\nNa pitanje medija u Briselu da prokomentariše Bajdenovo potpisivanje uredbe kojom se američke sankcije proširuju za pojedince i organizacje sa Zapadnog Balkana u cilju "osiguranja stabilnost i bezbednost regiona", Stano je rekao da EU ne komentariše odluke američke administracije i da ima sopstvenu politiku kada je reč o partnerima na Zapadnom Balkanu.\nOn je podsetio da je EU posvećenost regionu jedna od osnovnih tački EU agende kao i da se održavaju regularni razgovori sa liderima Zapadnog Balkana o problemima regiona.\nBRINE O BALKANU: Bajden potpisao uredbu o sankcionisanju osoba koje doprinose destabilizaciji Balkana\nEvropska unijaZapadni Balkansankcijevanredne mereDžo BajdenSAD\nIMA AVIONA, NEMA AVIONA, IPAK IMA: Opšti haos na Crnom moru Britanski razarač otkrio 20 ruskih letelica oko broda?! VIDEO 30\t28


Johannes Hahn: EU je spremna nametnuti restrikcije osobama koje podrivaju BiH - Bportal.ba - Najvažnije vijesti iz BiH\nJohannes Hahn: EU je spremna nametnuti restrikcije osobama koje podrivaju BiH\nPosted on 29. Maja 2019. Author Devleta Osmanagic\nKomesar za evropsku susjedsku politiku i pregovore o proširenju Johannes Hahn rekao je u ekskluzivnom intervjuu za Klix.ba kako je EU spremna nametnuti restrikcije osobama čije aktivnosti ozbiljno ugrožavaju sigurnosnu situaciju ili podrivaju Bosnu i Hercegovinu i Dejtonski mirovni sporazum.\nEvropska komisija danas je objavila Paket proširenja koji sadrži izvještaje za države kandidatkinje i potencijalne kandidatkinje. Šta možemo očekivati? Kakvi su koraci pred nama?\nDanas je Evropska komisija usvojila Mišljenje o zahtjevu BiH za članstvo u EU. Ovo je historijska prekretnica koja otvara novo poglavlje u odnosima između Evropske unije i Bosne i Hercegovine. Mišljenje potvrđuje da Bosna i Hercegovina, kada za to bude spremna, ima jasnu perspektivu pristupanja EU. Potvrđuje i da je Komisija posvećena pružanju smjernica i podrške zemlji u provođenju neophodnih reformi.\nMišljenje jasno navodi šta je potrebno da BiH uradi kako bi se pripremila za članstvo u EU, a sadrži i sveobuhvatnu mapu puta za fazne reforme. U njemu se navodi 14 ključnih prioriteta koje zemlja treba ispuniti da bi se izdala preporuka za otvaranje pregovora o pristupanju. Ključni prioriteti dotiču se temeljnih pitanja procesa pridruživanja EU, uključujući garancije provedbe izbora u skladu s demokratskim standardima, da pravosuđe osigurava pravdu za sve građane, da se poštuju ljudska prava te da je javna uprava efikasna i depolitizirana. U tom smislu su potrebne suštinske reforme, uključujući i ustavni nivo, ako bude potrebno. Mišljenje donosi čvrstu osnovu za diskusije među državama članicama EU u okviru Vijeća EU, a koje će uskoro donijeti odluku o narednim koracima ove zemlje na evropskom putu.\nAnalitički izvještaj koji prati mišljenje također, prvi put, daje pregled stanja u Bosni i Hercegovini u odnosu na sve evropske standarde. Izvještaj utvrđuje sva područja u kojima Bosna i Hercegovina treba usvojiti konkretne reforme kako bi svi građani Bosne i Hercegovine vidjeli konkretna poboljšanja životnih uslova po pitanjima u rasponu od zaštite okoliša do prava potrošača ili sigurnosti hrane. Mišljenje šalje jasnu poruku: ako vlasti u BiH provedu sve ključne reforme, EU će sa svoje strane poduzeti naredne korake u procesu pridruživanja.\nIzvršna vlast na nivou države BiH još uvijek nije konstituisana zbog evidentnih neslaganja političara o NATO integraciji zemlje. Ne postoje nikakve naznake ni da bi se mogla formirati Vlada Federacije BiH zbog neslaganja o izmjenama izbornog zakonodavstva. Koliko ovo predstavlja otežavajući faktor za evropski put BiH?\nZemlja koja nema formirane vlasti nije u poziciji da napreduje na evropskom putu. Bosna i Hercegovina treba što prije formirati nove vlasti na državnom nivou i u Federaciji BiH kako bi se ponovo pokrenule reforme potrebne za evropske integracije.\nTokom moje posljednje posjete Sarajevu naglasio sam svim političkim liderima da ne bi trebalo biti uslova koji prethode formiranju vlasti. Također sam dao preporuku vijeću da provede raspravu o mišljenju i narednim koracima tek nakon što se formiraju vlasti u Bosni i Hercegovini, u skladu s rezultatima posljednjih izbora.\nI pored neosporne važnosti brojnih pitanja, od NATO-a do reforme Izbornog zakona, evropske integracije su ključne i svim političkim akterima bi trebale biti apsolutni prioritet. Bosna i Hercegovina ne smije više gubiti dragocjeno vrijeme, na štetu svojih građana.\nMožemo li očekivati promjenu politike Evropske unije prema Bosni i Hercegovini nakon izbora novog saziva Evropskog parlamenta? Ostaju li pred BiH isti zahtjevi kada je riječ o reformama i kako biste generalno ocijenili ono što je do sada urađeno na polju socioekonomskih reformi?\nMjerila za pristupanje EU su uvijek ista, kao što je to jasno sadržano u ugovorima i zaključcima vijeća. Nemam sumnje da će novi saziv Evropskog parlamenta i Komisije nastaviti raditi na proširenju EU, što je i politika u interesu zemlje, regiona i EU. Države članice su prošle godine na samitu u Sofiji ponovo potvrdile svoje opredjeljenje za pridruživanje Zapadnog Balkana u EU, u trenutku kada Zapadni Balkan bude za to spreman. U mišljenju se prvi put utvrđuju uslovi koje Bosna i Hercegovina mora ispuniti da bi započela pristupne pregovore.\nBosna i Hercegovina je poduzela ambiciozne mjere u okviru Reformske agende za period 2015.-2018. godine i te mjere su dale doprinos unapređenju u oblasti ekonomije, uključujući uravnotežene javne finansije i stabilan ekonomski rast.\nMeđutim, mnogi građani tek treba da osjete navedena poboljšanja u svakodnevnom životu. Potrebno je da nove vlasti, nakon uspostavljanja na svim nivoima, usaglase i donesu novi set socioekonomskih reformi, usmjerenih na, između ostalog, otvaranje novih radnih mjesta i bolju zdravstvenu zaštitu. Samo sa takvim opipljivim rezultatima talentirani mladi iz BiH mogu graditi budućnost u svojoj zemlji, gdje žele ostati da žive.\nSve su češći pozivi političara, ali i analitičara da Evropska unija po uzoru na SAD započne proces sankcionisanja bh. političara (poput Milorada Dodika) koji opstruiraju evropski put BiH i Dejtonski mirovni sporazum. Kako vi gledate na ove pozive?\nEU je uvijek snažno osuđivala retoriku podjela i bilo kakvo osporavanje teritorijalnog integriteta Bosne i Hercegovine. Isto tako, EU je spremna nametnuti restrikcije osobama čije aktivnosti ozbiljno ugrožavaju sigurnosnu situaciju ili podrivaju Bosnu i Hercegovinu i Dejtonski mirovni sporazum. Vijeće EU do sada nije smatralo da je potrebno koristiti takav instrument.\nSvi politički lideri u zemlji su saglasni da su evropske integracije njihov cilj. Sada želimo da ih vidimo da sa riječi prelaze na djela i provode reforme, u korist svih građana Bosne i Hercegovine koji zaslužuju bolje u svom svakodnevnom životu.\nU Strategiji za Zapadni Balkan iz 2018. godine, koju smo objavili prije godinu dana, Komisija je jasno stavila do znanja da su daljnji napori u pravcu pomirenja ključni za učvršćivanje mira i osiguravanje trajne stabilnosti u regionu. Sve zemlje u regionu i njihovi politički lideri moraju se nedvosmisleno obavezati, i riječju i djelom, na prevazilaženje naslijeđa prošlosti, ostvarivanje pomirenja i rješavanje otvorenih pitanja mnogo prije njihovog pristupanja EU, a što je posebno važno za Bosnu i Hercegovinu, kazao je komesar Hahn u intervju za portal Klix.\nOznačeno: EU, johanes hahn, sankcije\nLejla Huremović demantirala navode da Islamska zajednica u Bosni i Hercegovini ‘huška’ građane na sutrašnju povorku u Sarajevu\nPosted on 7. Septembra 2019. 7. Septembra 2019. Author Minea BB\nHrvatska informativna novinska agencija (HINA) donijela je tekst pod naslovom ‘Islamska zajednica pozvala na bojkot homoseksualne parade u Sarajevu, Katolička crkva na suzdržanost od nasilja’, dok se u tekstu prikriva informacija da i jedna i druga religijska zajednica upozoravaju vjernike da se, prema religijskim shvatanjima, homoseksualnost smatra grijehom, ali istovremeno i iz Islamske zajednice i […]\nKomšić najavio protestnu notu zbog nagrade Handkeu, Dodik mu poručio “ništa od toga”\nPosted on 11. Oktobra 2019. Author Merila Cerkezovic\nČlan Predsjedništva BiH Milorad Dodik rekao je da neće biti ništa od najave predsjedavajućeg Predsjedništva Željka Komšića o slanju protestne note Nobelovom komitetu u vezi sa nagradom Peteru Handkeu, navodeći da se odluke o takvim pitanjima u ime BiH mogu donijeti samo uz saglasnost sva tri člana. Dodik je rekao novinarima u Gradišci da je […]\nFUCZ: I dalje se traga za nestalim El-Eminom Hadžićem\nI dalje se traga za El-Eminom (Samira) Hadžićem koji je nestao na području Ponijera u općini Kakanj, saopćio je Operativni centar Federalne uprave Civilne zaštite. Potraga se odvija u izuzetno složenim uvjetima zbog niskih temperatura koje se spuštaju ispod -10 stepeni, kao i zbog visine snijega. Policijska stanica Kakanj vrši operativne i istražne radnje. U […]\nKomšić: EU nas upućuje na zaštitu individualnih prava građana i presude iz Strasbourga\nVSTV odlučio: Sabina Sarajlija novi je glavni tužilac Tužilaštva Kantona Sarajevo


Ustupak Bajera BASF-u zarad kupovine Monsanta\nNemačka hemijska i farmaceutska kompanija Bajer planira da proda globalno poslovanje sa semenjem povrća i da kompaniji BASF omogući ekskluzivan pristup digitalnim poljoprivrednim podacima, navela su tri izvora upoznata sa situacijom.\nBajer se na takav potez odlučio s ciljem otklanjanja bojazni evropskih regulatora zbog predloženog preuzimanja američkog Monsanta za sumu od 63,5 milijardi dolara, prenosi agencija Rojters.\nNaime, Evropska komisija je ranije upozorila da bi ta transakcija mogla ograničiti konkurenciju u segmentu pesticida i semenja.\nU oktobru prošle godine, Bajer je postigao dogovor sa nemačkim BASF-om o prodaji svog poslovanja sa semenjem i herbicidima za 5,9 milijardi evra.\nBajerovo poslovanje sa semenjem povrća, koje posluje pod brendom Nunhems, obuhvata više od 1.200 varijeteta semenja 25 povrtnih kultura.\nFoto: La Conceria


Nedeljni horoskop za period 21. Maj 2018. - 28. Maj 2018. - ZDRAVLJE I LJEPOTA IN\nNedeljni horoskop za period 21. Maj 2018. - 28. Maj 2018.\nDinamika poslovnih događaja nameće ubrzani tempo ili zahteva sposobnost veštog prilagođavanja pod raznim okolnostima. Na sreću imate veliki uticaj na svoje saradnike i umete da ostvarite korisne ciljeve koji nailaze na topao prijem u vašem poslovnom ili privatnom okruženju. Zračite pozitivnom energijom, a neko ko vam je blizak pobuđuje lepe misli i emotivni fluid u vama. Porodica i partner se trude da vam ugađaju na razne načine.\nOslonite se na svoj praktičan duh ili na sposobnost analitičkog rasuđivanja kako biste ne što bolji način odgonetnuli neke neobične situacije. Imate utisak da vas neko od saradnika zavara i zato je neophodno da sve detaljno preispitate. Partner vam pomaže da lakše prevađite fazu emotivne nesigurnosti kroz koju prolazite.\nNa osnovu nečijih merila vaše ideje i priča ne zvuče dovoljno ubedljivo. Pri tome, poslovno-finansijski rezultati koje očekujete stižu sa zakašnjenjem i mimo nekog zvaničnog dogovora. Nemojte dozvoliti da vam nedostaju optimizam i jaka volja. U ljubavnom životu, imate utisak da partner uživa u nekim situacijama koje vi doživljavate na potpuno drugačiji način. Ako trpite neki "loš" uticaj, pokušajte da se oslobodite emotivne tenzije, kao i nepotrebnih sumnji ili briga.\nPotrebno je da se malo skrasite ili ustalite na jednom mestu, a zatim da tražite nešto novo, veće ili bolje. Ukoliko nastavite u pređašnjem stilu ili da se eksponirate bez pravog i dobrog povoda, neko će vam okrenuti svoja leđa. Obratite pažnju i na svoje profesilonalno usavršavanje. U ljubavnom životu vas prati hronična dilema ili sumnja u nečiju naklonost. Ali, taman kada odlučite da podvučete crtu ili da nešto proverite dešava se pozitivan obrt i to na vašu veliku radost.\nPotrudite se da pravilno definišete listu prioriteta u skladu sa novim događajima na poslovnoj sceni i po osnovnim kriterijumima koji se primenjuju u vašem okruženju. Izbegavajte saradnju sa osobom koja vam stvara različite neugodosti, ovo nije trenutak da se razračunavate sa neistomišljenicima. U ljubavnom odnosu možete da se prepustite talasu toplih osećanja koji vas ispunjavaju. Potrebna vam je veća emotivna naklonost i mentalna bliskost sa osobom sličnih afiniteta.\nVažno je da dobro otvorite svoje oči i da proveravate sve informacije koje se tiču poslovno-finansijske saradnje. Svaka brzopletost, nepromišljenost ili naivnost sa vaše strane pokazaće se kao veliki gubitak. Posledice su moguće na različitim stranama. Ukoliko osećate zdravstvene tegobe, onda obavezno posetite svog lekara i zatražite dobar savet. U porodičnom krugu vama je potreban neko ko će brinuti o vama ili neko ko će rešavati one zajedničke probleme.


Adžić Vukičević: Nevakcinisani zdravstveni radnici – bez komentara i za kaznu\nHomeDRUŠTVOAdžić Vukičević: Nevakcinisani zdravstveni radnici – bez komentara i za kaznu\nDirektorka kovid bolnice u Batajnici Tatjana Adžić Vukičević upozorila je da je situacija u toj zdravstvenoj ustanovi „alarmantna“ pošto je trenutno na lečenju 446 pacijenata, a početkom avgusta bilo ih je 84.\nOna je ocenila da će kapaciteti bolnice u Batajnici biti popunjeni u narednih sedam do deset dana ukoliko se nastavi rast broja novoinficiranih.\n„Najviše zabrinjava što je na intenzivnoj nezi oko 60 pacijenata kao i to što je intubiranih pacijenata sada osam puta više nego 1. avgusta“, kazala je direktorka bolnice za Radio televiziju Srbije (RTS).\nPo njenim rečima, među pacijentima u Batajnici je više od 90 odsto nevakcinisanih.\n„Radi se o mladim muškarcima između 20 i 30 godina, pa muškarcima starim između 40 i 50 godina. Više od 80 odsto pacijenata su muškarci, a žene uglavnom imaju pridružene bolesti poput arterijske hipertenzije, malignih bolesti, gojaznosti koja je ogroman faktor rizika i za muškarce“, kazala je Adžić Vukičević.\nPonovo je apelovala na građane, a posebno na medicinske radnike, da se vakcinišu protiv koronavirusa.\n„Među preminulima ima i zdravstvenih radnika koji nisu bili vakcinisani. Neverovatno je da neko radi u kovid sistemu, a da se nije vakcinisao. To je bez komentara i apsolutno za kažnjavanje jer ne vidim da se ikome od vakcinisanih desilo nešto loše“, rekla je direktorka bolnice u Batajnici.